text:
Archivo di e Categoria ‘Policial’
ORANJESTAD(AAN):Tin algun hende ta cana rond cu mentenan criminal purbando di causa daño na propiedad den temporada di Psco. Hopi hende ta hinca nan tempo voluntario y companianan ta duna sosten pa stimula e adorno di rotondenan na Aruba.
ORANJESTAD (AAN) – Algo pasa di 9or di anochi ambulance ta wordo pidi cu urgencia dilanti Tio Pepe Bar Restaurant na Pos Chikito pa un persona cu no ta duna señal di bida.
Na yegada e paramediconan ta topa cu un homber tira na suela y algun persona tratando di dune prome auxilio ya cu e no ta dunando senjal di bida.
y pone Kustwacht y Arestatie Team den accion riba lama
ORANJESTAD(AAN): Un mentira di un capitan Nicariguense riba un tankero na cuater miya pazuid di Aruba a pone autoridad di Aruba den accion.
Tabata pasa di 3or di marduga cu a drenta informacion cu tin un capitan di un barco secuestra . E informacion ey a pone mesora cu autoridad di Kustwacht no a bacila.
A informa Polis y asina trempan a prepara un team pa aborda e tankero.
Panter a sali hunto cu Polis Maritimo y diferente otro unidad di Kustwacht fuertemente arma.
ORANJESTAD (AAN); Den un fraccion di tempo, patruya di polis Strandpolitie Palm Beach a pone man riba trio sospechoso cu a comete atraco riba turista.
Ta asina cu diabierna anochi, unidad di polis e momento ta patruyando y central di polis a dirigi nan na Marriot Ocean Club pa atraco. Segun centralista a worde atraca algun turista y informe capta di Strandpoltie ta indica cu tres hoben a trata di atraca un turista y un di e atracadornan lo tin rugtas y e otro tin petchi cora.
ORANJESTAD(AAN)–Diasabra den oranan di marduga gai cora a canta den San Nicolas den area di Lodewijk van Nassaustraat.
Un cas tabata completamente na candela.Debi na e grandura di e candela habitantenan a haya nan ta sali for di nan cas .
Polisnan a yega basta lihe pa move basta hende y pone tur hende na un distancia.
ORANJESTAD (AAN) – Den fin di siman a bira conoci cu un ciudadano Hulandes a keda aresta na Cali. Colombia, relaciona cu un investigacion cu ta worde haci door di autoridadnan Hulandes. Tin indicacion cu prensa di Colombia a ekiboca, pensando cu e ta di Aruba, pero tin indicacion cu e ta di Bonaire, pero cu tabata biba hopi tempo na Hulanda.
E informe ta bisa cu na Cali, Colombia, a keda aresta e homber Hulandes Anthony Marsera, riba peticion di Merca. E homber aki ta un sospechoso den un investigacion internacional riba e negoshi di cocaina.
ORANJESTAD(AAN)–Diasabra mainta riba Sasakiweg a sosode un accidente den cual un turista den un auto di huur a ranca un palo di luz completo.
Di biaha unidad di trafico a acudi na e sitio y a constata cu tin kabelnan di coriente riba caminda y a notifica Elmar tambe. Ambulance tambe a presenta pa atende cu e dama chauffeur debi cu e sla tabata su banda.
ORANJESTAD(AAN): E boto La Rumbera cu a sali for di Aruba ta perdi y te ainda no por topa cune. El a sali diahuebs atardi for di Aruba cu diez persona abordo. Pa mas of menos 5 or diahuebs atardi el a sali direccion Venezuela.
Na caminda den careda di 10 or di anochi el a bati alarma cu e tin problema cu su motornan. Despues no a tende mas di dje.
Kustwacht y tambe un otro boto local Hurricane a sali pa mira si por bay yuda. Mientras tanto e contacto a wordo perdi.
ORANJESTAD(AAN):E Lekkerheid di un sospechoso busca pa husticia a caba marduga na Lekker. Ta trata di e sospechoso fam B. cu ta wordo busca pa husticia relaciona cu ladronicia.
Ta casonan di ladronicia riba casnan di hende. Autoridad a tende cu e tabata den Lekker y eynan nan a bai detene. Ora cu e detencion a tuma lugar a pidi mesora pa e auto special pa transporta e sospechoso pa warda.
ORANJESTAD (AAN): Diahuebs atardi altura di La Fama na final di caya grandi a sucede un accidente entre truck di Ecotech y un Ford Mustang.
Di biaha unidad di trafico a presenta na elugar y constata cu e truck a dal den banda di un mustang pega esaki riba acera. Tabatin testigo cu a duna di conoce cu e truck a pasa luz berde y tabatin fila di auto caminda e trafico tabata bayendo poco poco.
ORANJESTAD (AAN): Diaranzon banda di 4or ambulance a wordo pidi dilanti Diamonds International na Playa. Aki un hende a cay y dal su cabes. Parce cu e señora di edad lo a trompica riba un klinker y cay cu cabez prome.
ORANJESTAD (AAN): Relaciona cu un investigacion grandi di droga andando pa bastante tempo caba, diadomingo ultimo un ekipo special di Recherchenan a efectua varios detencion, banda di algun bishita na casnan unda ta sospecha cu tin transaccionnan di droga ta tuma luga. Cu esaki Cuerpo Policial Aruba ta bolbe dal baho mundo di droga un otro sla duro.
E sospechoso envolvi den e caso aki, cu entretanto ta deteni y encarcela relaciona cu e investigacion penal andando ta e homber P.F. Hoyos-Gomez, naci na Colombia di 47 aña di edad, biba na Sero Patrishi.
ORANJESTAD (AAN): No ta prome biaha cu Kustwacht ta pasa den berguenza. Ministerio Publico Curacao a emiti un comunicado cu ta inicia di e forma aki. Mando di Kustwacht a duna señal algun tempo pasa cu posiblemente cu trahador di “Warda Kosta” por ta meti den hechonan castigable. Entre otro lekmento di informacion na criminalnan.
E informacionnan a keda confirma via otro fuente. Despues di evaluacion di informacion aki na Mei 2015a inicia cu un investigacion ordo na pa Ministerio Publico. A duna Landsrecherche di Curacao encargo pa inicia cu e asina yama “opsporingsonderzoek”.
ORANJESTAD (AAN): No menos cu 3 atraco a keda registra na Aruba, den 24 ora di tempo. Esun di mas serio a socede anochi.
Diamars den careda di 8’or anochi dos homber arma a drenta Thodé Lottery na Sabana Liber y atraca e rebendedor.
A menaza e persona pa dunanan e benta di dia, e atracadornan despues di a haya e placa nan a core bandona elugar na pia.
ORANJESTAD (AAN): Diamars pasa di 3:30 atardi riba caminda di Paradera pa Seroe Patrishi, un Toyota Yaris a bolter lagando dos hoben herida, y pesey Ambulans a atende nan.
Polis a nota cu e vehiculo totalmente destrui, lo a bin cu velocidad halto y perde control dal den e cas.


c: text/html

text:
Kiko ta e “orashon di pekador”?
Pregunta: Kiko ta e “orashon di pekador”?
Kontesta: E “orashon di pekador” ta un orashon ku un hende ta resa na Dios ora nan ta komprondé ku nan ta un pekador i ku tin mester di un Salbador. Resando e orashon di pekador lo no yuda ku nada riba su mes. Un berdadero orashon di pekador solamente ta representa kiko un persona ta komprondé, sa i kere tokante nan pikánan i nesesidat di salbashon.
E prome aspékto di un orashon di pekador ta pa komprondé ku nos tur ta pekador. Romanonan 3:10 ta proklamá, “Manera tin skibí den Skritura: No tin niun ku ta hasi bon, ni sikiera ún!” Beibel klaramente ta bisa ku nos tur a peka. Nos tur ta pekadornan ku tin nesesidat di grasia i pordon di Dios (Tito 3:5-7). Pa motibu di nos piká, nos ta meresé kastigu eterno (Mateo 25:46). E orashon di pekador ta un ruego pa grasia na lugá di huisio. E ta un petishon pa mizerikòrdia na luga di rabia.
E di dos aspékto di un orashon di pekador ta pa sa kiko Dios a hasi pa remediá nos kondishon di perdishon i piká. Dios a tuma forma di karni i a bira un ser humano, esta, Hesu-Kristu (Huan 1:1,14). Hesus a siña nos e bèrdat tokante Dios i a biba un bida perfektamente hustu i sin piká (Huan 8:46; 2Korintionan 5:21). Hesus a muri riba krus na nos luga, tumando e kastigu ku nos ta meresé (Romanonan 5:8). Hesus a lanta for di morto pa probá Su viktoria riba piká, morto, i fiérnu (Kolosensenan 2:15; 1Korintionan kapítulo 15). Dor di tur esaki, nos por laga nos pikánan wòrdu pordoná i nos lo tin e promesa di un kas eterna den Shelu – si nos djis pone nos fe den Hesu-Kristu. Tur loke nos mester hasi ta kere ku El a muri na nos luga i a lanta for di morto (Romanonan 10:9-10). Nos por wòrdu salbá pa medio di grasia so, pa medio di fe so, den Hesu-Kristu so. Efesionan 2:8 ta deklará, “Pasobra boso ta salbá dor di grasia di Dios, pa medio di fe den Kristu! Anto boso no ta haña salbashon a base di boso mes esfuerso, ma e ta un regalo di Dios.”
Resando e orashon di pekador ta simplemente un manera pa deklará na Dios ku bo ta depende riba Hesu-Kristu komo bo Salbador. No tin ningun palabra “magíko” ku por resultá den salbashon. Ta solamente fe den Hesus Su morto i resurekshon por salba nos. Si bo ta komprondé ku bo ta un pekador i ku tin nesesidat di salbashon pa medio Kristu-Hesus, ata un orashon di pekador aki ku bo por resa na Dios kun’é: “Señor, mi sa ku mi ta un pekador. Mi sa ku mi ta meresé e konsekuenshanan di mi piká. Pero, mi ta konfiando den Kristu-Hesus komo mi Salbador. Mi ta kere ku Su morto i resurekshon a provee pa mi pordon. Mi ta konfia den Hesus i solamente Hesus komo mi Señor i Salbador. Danki Señor, pa a salbámi i pordonámi! Amen!”
Bo a tuma e desishon di aseptá Kristu dor di algu ku bo a lesa akiriba? Si ta asina, porfabor klék riba e boton akibounan “Mi a aseptá Kristu awe”.
Bai bèk na home page di Papiamentu
Kiko ta e “orashon di pekador”?

robotstxt: allowed

filter: keep


text:
Archivo di August, 2009
ORANJESTAD(AAN): Dos aña pasa tabatin un proposicion riba mesa di Refineria Valero pa gobierno di Aruba. Valero tabata dispuesto pa paga 50 miyon pa aña na winstbelasting y tambe pa haci e inversionnan necesario di 1 biyon dollar pa modernisa e refineria hopi anticua. Esaki a cambio di un dispensacion di BBO riba exportacion.
Si no haya un cumprado, e refineria ta sera su portanan, cu tur e consecuencianan negativo cu esaki ta trece cune. Petrochina a mustra interes, pero a pone condicionnan inaceptabel.
Siman pasa Valero a anuncia cu e lo sera definitivamente su portanan. Prome Minister Oduber a bay medionan di comunicacion pa gaba cu e tin un solucion, pero e berdad ta cu e no por participa un par di siman prome cu eleccion na ningun hende e condicionan cu e cumprado aspirante Petrochina a pone riba mesa, esaki pasobra nan no ta acceptabel pa ningun hende.
ORANJESTAD (AAN): Autoridad a haya nan ta mobiliza cu velocidad halto direccion di Malmokweg, ora cu informe a drenta di un caso lamentable di atraco.
Un biaha mas criminalnan ta hit hendenan na un forma inespera, cu un atraco di desaproba riba un hogar banda di caminda principal di Malmok, anto den oranan cla di merdia! E cas ta pertenece na un comerciante, y e atracadornan a pone arma di candela na cabez di e sirvienta, a mare tambe, y asina a haya chens di comete nan fechoria. Na final, e atracadornan a sali bay cu un caha fuerte, conteniendo un botin aun no specifica.
ORANJESTAD(AAN)—For di mayornan di Diedrick, Diario Deporte a ricibie bon noticia cu e hoben Diedrick ta bayendo bon cu e equipo di Sparta/Rotterdam, caminda cu ya caba el a hunga contra di hopi equipo profesional den torneo y como weganan amistoso.
Impresion cu nos a haña ta cu durante cu Diedrick tabata na Aruba el a disfruta masha hopi mes di su vacacion aki na Aruba den luna di July y ta manda bisa sr. Buchi Panama cu den luna di Maart e lo ta na Aruba pa e por hunga den algun equipo.
ORANJESTAD(AAN)—Siman pasa Brazil Taekwondo Stichting su atletanan a haci her y examen. Algun atleta tabata tin her-examen, mientras tanto otro tabata tin examen pa e siguiente grado. Examen ta parti di e deporte.
Esaki ta pa wak si e atletanan a siña locual a ser duna na nan durante e 3 luna nan. Cada grado den faha ta nifica un cantidad di materia cu nan mester sa. E material ta consisti di forma, skopnan, technica, kibramento di palo, defensa propio, theorie y tambe mester bringa. Disiplina ta hunga un rol masha importante den un mucha.
ORANJESTAD (AAN): Un turista procedente di Francia a resulta herida, ora cu el a bolter cu su Toyota color silver cu number V-2015, net pariba di Marriott Aruba Resort & Casino riba Lloyd G. Smith Boulevard.
A resulta cu un Pickup di un compania di Landscaping no a duna preferencia na e V-auto, y nan a dal den otro. A consecuencia di esey, e V-auto a bay di banda den un scual, dal un palo di luz y ranca esaki completamente, y despues bolter.
Prome cu e impacto, e V-auto a lastra un brake basta largo, pero tog a dal den e pickup. E turista masculino procedente di Francia, a sufri di golpi na su nek. E tabata keha di dolor, y por a mira riba su cara cu e ta sufriendo bastante di e golpinan ricibi.
Riba Dialuna, Marianela Martis ta cumpli un aña mas i bida. E ta haya felicitacion di parti su yiu nan Siegmar, Siegnela, Sharlaine, di parti su mama y tata y ruman nan jessica y su sobrino nan… Y demas famia na Hulanda, Curacao, St. Maarten. Tambe eta haya un macutu jen di brasa y sunchi di su colega nan di Kraamafdeling. Spera bo pasa dushi riba bo dia…
ORANJESTAD (AAN): Recientemente tabatin e apertura di Bee Wear Boutique na Rutena Mall Oranjestad. E boutique di moda cu ta bistibo trendy y actual a habri su portanan na Rutena Mall dilanti di Valero caya grandi.
Bee Wear Boutique tabata antes na Shiribana, Paradera, y ta pertenece na e rumannan Melony y Misha Paesch kier invita tur cliente, amigo y conocinan pa pasa na e boutique cu su adres nobo den playa awor. Tur locual ta moda di tops, shimis, accesorios, jeans, beach wear, y hopi mas ta obtenibel na Bee Wear den Rutena Mall. Melony y Misha ta warda boso pa admira e variacion grandi di mercancia trendy pa e hoben y dama di gusto espectacular.
ORANJESTAD (AAN): Evelyne cu a proganda asina tanto cu e ta bin den partido M.E.P. pa trece cambio a resulta di ta un enganjo pasobra e ta usando e mesun trampa di partido M.E.P. pa logra voto. Esey ta loke Clarisca Velasquez di AVP, a indica den fin di siman.
Evelyne y su lider den nan afan pa gana eleccion september venidero ta malinformando pueblo di Aruba cu e meta pa haya voto. Nan ta bisando e pueblo cu si nan vota pa A.V.P. nan ta traidor di patria y A.V.P. ta contra Status Aparte ta un mentira flagrante.
E lucha di Status Aparte ta netamente di partido A.V.P. desde añanan trinta ta su partido M.E.P. ta esun cu ta bringa Hulanda y ta contra pa nos tin lasonan cu Union Europeo.
Sr. Giantonio Muller y Sr. Bob Spellen a bishita DIARIO
Fondonan recauda lo bay pa muchanan den necesidad di nos comunidad!
ORANJESTAD (AAN): Tur aña, Kiwanis Club of Aruba ta realiza diferente evento special pa recauda fondo pa gruponan den necesidad di nos comunidad.
Un di e eventonan aki ta e asina yama “Alaskan Wine & Cheese Party”, cual ta ser teni e aña aki pa recauda fondonan ta muchanan den necesidad di nos comunidad.
DIARIO a combersa riba e actividad aki cu e organizador y alavez Lt. Governor of Division 26 Sr. Robert “Bob” Spellen y Sr. Giantonio Muller, miembro di Kiwanis Club of Aruba kendenan a papia riba e tremendo actividad aki cu lo worde teni diasabra 26 di September na Renaissance Convention Center.
Inscripcion pa landsexamen 2010 a cuminsa pa e scolnan di MAVO/HAVO/VWO. Por inscribi te cu 30 di september 2009 na Examenbureau situa den Belgiëstraat 2 na Oranjestad. CE formulario pa inscribi ta obtenibel na Examenbureau y mester entrega e formulario yena den un forma corecto y cla. Si un persona ta cumpli cu tur regla pa inscripcion y a pasa e screening di Examenbureau, anto e persona ta haya un notificacion pa trece e documentonan necesario. Tur inscripcion cu drenta despues di 30 di september y cu no ta completo lo no bini na remarke pa trata nan.
ORANJESTAD (AAN): E comandante operacional di Polisnan di Oranjestad, esta Inspector Eric Soemers a haya su mes envolvi den un desgracia serio na altura di La Cabana Hotel riba Sasakiweg.
E accidente aki a keda raporta ayeranochi, ora cu e Hyundai Getz di Polis a bay pega tras di un Lexus cu tabata para riba caminda. Parse cu gasolin di e Lexus a caba y tabata sperando riba ayudo.
Enbez di haya ayudo, el a haya un auto di Polis cu a bin dal su tras. E polis a wordo transporta cu ambulans pa Hospitaal. Na yegada di polisnan, a detene e chauffeur di e Lexus na e sitio mes.
ORANJESTAD (AAN): Un asesino di fam R kende a mata un chines durante un atraco riba un restaurant na altura di warda di polis na Playa a bay bishita dokter na Centro Medico y el a probecha pa piki ocho celular.
E celularnan aki tabata bon scondi y tur cos ta mustra cu aki ta trata di un cos planea. E persona di CEA hopi atento a mira cosnan straño pasando. Nan a trece e preso aki pa asina bin busca atencion medico.
El a pidi pa bay baño pero dimes e porta ta keda parcialmente habri. Den e movecion straño den baño e personal di CEA a drenta y haye ainda ta sconde loke el a bin busca. A listre mesora y riba dje den su carson a haya ocho celular y un I-Pod. Tambe charger di telefon a ser haya.
ORANJESTAD (AAN) – Matutino DIARIO a entrevista Parlamentario di AVP señor Mike de Meza, na momento cu den fin di siman por a mire para pafo, na entrada di Refineria Valero.
Mike de Meza a duna di conoce cu informacion cu el a haya ta cu enberdad Valero ta cerando su portanan, cu a manda tur contratista cas, y cu atrobe Aruba ta bay pasa door di un “nine eleven” locual ta nifica cu dia 11 di September tur contratista di Valero lo ta pafo.
Kiermen cu tur e tata y mamanan contrata, trahando pa Valero lo mester bay cas y keda sin trabao y despues di esaki e siguiente etapa ta cu Valero ta manda tur su trahadornan directo cas.
ORANJESTAD (AAN): Recientemente DIARIO a entrevista propietario di “The Sting” den Caya Grandi señora Nacha de Mey, despues cu Diasabra atardi den dia cla, Chollernan a drenta horta den deposito di e negoshi.
El a splica cu e hecho cu caya grandi ta bay di malo pa peor ta conoci caba y e hecho cu e chollernan pues ta haci desaster anochi tambe ta conoci, pero awor ta den dia cla mes e chollernan a cuminza causa problema y esaki ta un tiki dimas.
Awor ta den dia cla nan ta kibra drenta bo lugar y tira mercancia abao, segun sra de Mey.“Abiertamente nan ta horta den bo lugar awendia”. DIARIO a puntra e señora kico a sosode y con el a descubri loke el a sosode.


text:
Recent Blog Posts
Duis ligula massa consectetur a tincidunt pulvinar
Hóbennan di FEFFIK ta vèrf na Stichting AJJC
Hóbennan studiante di FEFFIK a pasa henter un siman na Stichting AJJC pa vèrf diferente partinan padén di e edifisio. Bou di guia di sr. Mitchel Ilario su guia e 5 hóbennan ku ta studia pa e fishi di vèrfdó a pone den práktika loke nan a siña i nan a hasi un tremendo...
“E trainingnan a yudami keda riba e bon kaminda”
Stichting AJJC i un hóben kliente a keda entrevistá pa Jomaira van der Meulen di e korant Amigoe. Download e dokumento aki i lesa e eksperensia di un hóben ku ta pasando den e trajekto di Jeugdreclassering na Stichting...
Stichting AJJC den su edifisio nobo
Stichting AJJC resientemente a muda pa su edifisio nobo kua ta situá na Pater Eeuwensweg 50. Den e edifisio aki Stichting AJJC tin e kapasidat pa risibí su klientenan i alabés duna treining na hóbennan ku a risibí un kastigu alternativo. E treiningnan aki ta keda duná pa trahadonan di Stichting AJJC mes. Alabés Stichting AJJC tin su number di telefon i fax. Pa por drenta den kontakto ku Stichting AJJC por yama na 461-4552 òf manda un fax na...


text:
Archivo di August, 2011
E dos partidonan grandi di Aruba ta pasando den mal momento actualmente, MEP pa motibo di un lucha interno pa liderazgo cu a caba den fin di siman, y AVP pasobra un Parlamentario cu e cerebro di e tamaño di un stuf di potlood, tine secuestra. Tur e Ministronan hunto no por a tuma e decision cu nan mester a tuma, o sea di respalda abiertamente y publicamente e Ministro di Enseñanza, y a permiti pa Juan David, alias Pitipois, converti nan den rehennan di su capricho. Poco biaha mi a yega di mira un actuacion asina debil di parti di cualke Ministro!
APA y STA leu di otro den negociacion CAO:
ORANJESTAD (AAN) – DIARIO a acerca director di Aruba Port Authority, señor Alfonso Boekhoudt, relaciona cu e encuentro cu el a tene ayera, como tambe e sindicato STA, cerca Mediador, den cuadro di e Contrato Colectivo cu nan ta negociando ya pa algun siman caba.
Boekhoudt a menciona cu esaki ta e di tres bishita caba cu ta tuma lugar cerca e mediador, y e intencion ta cu e lo por haya e caminda di intermediacion pa asina laga e partidonan yega mas cerca di otro. Kiermen tur dos partido mester haci un esfuerzo pa logra esaki.
Ta bay instala un grupo di trabao pa analisa e formula ideal
ORANJESTAD (AAN): Gobierno y e Asociacion di Panaderianan a reuni dialuna ultimo pa por analisa con lo sigui atende cu e formula con ta yega na prijs di pan blanco, cu ta regula pa ley. Durante e reunion aki Gobierno a enfatisa cu no ta aumenta prijs di pan blanco e aña aki pasobra e panaderianan no por a prueba cu nan gastonan a subi di tal forma cu ta hustifica un aumento. A propone na nan pa instala un grupo di trabao cu lo reuni, analisa e formulanan y pa por propone na Gobierno un formula nobo cu ta cumbini e panaderianan y e pueblo tambe. Gobierno ta dispuesto pa revisa e prijsnan otro aña y den esaki no necesariamente ta nifica cu prijsnan lo aumenta, kisas nan lo por baha tambe!
ORANJESTAD (AAN): Informe di Hulanda ta indica cu tanto ‘Joran’ como tambe ‘Joran van der Sloot’ desde poco tempo a bira nombernan di marca proteha.
Alrededor di 6 luna pasa e mama di Joran a registra nomber di su yiu como marca comercial.
Esey director di pelicula Paul Ruven a descubri, ora cu e tabata trahando riba e pelicula riba Joran, esta ‘Me & Mr. Jones.
“Net prome cu nos kier a bay edita e pelicula, un carta di un abogado di van der Sloot a yega na nos”.
ORANJESTAD (AAN): E edificio cu antes tabata conoci como imprenta VAD riba Boulevard, esta net pabao di Quiznos, posiblemente ta bay bira e refugio temporal pa alumnonan di St. Annaschool na Noord. Aunke ainda SKOA no a anuncia esaki oficialmente, tin indicacion cu trabao a cuminza caba pa asina ‘schot’ e interior di edificio, pa traha klasnan cu por acomoda e alumnonan cu a keda sin les desde siman pasa Diahuebs.
Minister Otmar Oduber:
ORANJESTAD (AAN): Departamento di Progreso Laboral lo forma un instrumento importante tambe den e maneho social cu Gobierno lo hiba. E procedura introduci door di DPL, bou encargo di Minister Otmar Oduber, ta crea tambe e forma pa haya sa e personanan cu p.e. ta busca trabao pero no kier traha, pero si kier ayudo di Gobierno. Apesar di esaki, e meta no ta pa laga e hendenan aki riba caya, sino busca e origen di nan problema y ta trata di yuda nan pa forma un parti positivo di e comunidad.
ORANJESTAD (AAN): Ainda nan ta kere cu ta facil pa drenta cu droga? E ciudadano Jose Manuel Iguaran, riba Diamars mainta a purba drenta KIA cu marihuana, pero e personal atento di C.E.A. na porta a gare, detene y entregue mesora den man di autoridadnan policial.
E homber na warda di polis a ser interoga y el a splica polis cu e no tabata sa mes cu e tin marihuana den su saco di carson. E homber aki den pasado tabatin un compania di seguridad pero for di algun tempo caba a cuminsa coy e caminda robez y te hasta debe varios hende.
Trahadornan di ELMAR ta hopi bon paga, pero:
ORANJESTAD (AAN) – Señor Frank Kock, den nomber di un grupo di habitante di e bario di Hooiberg pafo, biba un tiki pariba di Well Well a papia cu DIARIO, tocante un situacion cu ta preocupa nan. Sr. Kock ta conta cu ta asina cu mas of menos un 15 meter di Well Well, unda tin un caminda di “T” (dos cruzada dilanti otro, un pa bay Hooiberg paden y e otro pa bay Cero Biento) tin dos palo di ELMAR cu un luz neon, como señal pa peligro di trafico.
E luznan aki periodicamente ta paga y pa sorpresa di e vecindario, aunke ta trata di un caminda principal (Santa Cruz), polis y trucknan di ELMAR ta pasa eybanda, incluso politiconan ta recore e caminda aki, pero nunca nan ta ripara cu e luznan aki, specialmente esun pariba di Well Well cu ta net riba e caminda principal, ta un señal pa caminda peligroso, y cu e ta paga.
Diego de Cuba, lider STA:
ORANJESTAD (AAN) – Manera ta conoci, Sindicato Trahadornan di Aruba (STA), ta representando e trahadornan di Aruba Port Authority, den negociacion di un contrato colectivo nobo cu gerencia di APA. DIARIO a entrevista Diego de Cuba, presidente di STA, ken a duna di conoce cu diamars mainta pa 10.30’ or nan a bolbe reuni cu e Mediador, y locual el a trece dilanti, basicamente ta, cu instruccionnan cu por guia un partido acerca na otro, unda ta keda na cada partido bay studia locual el a trece dilanti, pa wak si tin e boluntad, y e ora ey diabierna 3’ or di atardi, sinta na mesa atrobe, hunto cu mediador, pa wak si por yega na otro.
😀 😀 😀 😀 😀 😀 😀 😀 😀 😀
Hiep Hiep Hiep Hoeraaaaa! Awe nos Little Mermaid Laura Boekhoudt ta haci 3 aña. Papi, Mami y bo ruman chikito Nohely ta deseabo un dushi dia hunto cu henter famia. Nos ta stimabo masha hopi mes. Cu Papa Dios drama su bendishon riba bo y regalabo hopi aña mas yena cu dicha, alegria, felicidad, salud y hopi amor. Love you a lot Pops!
😀 😀 😀 😀 😀 😀 😀 😀 😀 😀
😀 😀 😀 😀 😀 😀 😀 😀 😀 😀
Beter te laat dan nooit! Ayera, dia 29 di augustus, ESMARA MARTIS a cumpli anja! Throwing up the double deuce!! Felicitacion a bin foi su mama, tata, rumanan, wela, tantanan, omonan, primonan, primanan y tur e friends y admiradornan! Sunchi special di esun cu ta keda corda di di bo ‘pamper-tijd’. Spera ba pasa dushi riba bo dia y mi ta contento nos a celebra na ordo! Hopi aña mas di bida..y a yega tempo pa crece!! No den edad so..halturaaaaa! Kusjess xoxo
😀 😀 😀 😀 😀 😀 😀 😀 😀 😀
ORANJESTAD(AAN):== Cu un total 1693 voto valido, Congreso 2011 di partido MEP a eligi Evelyn Wever como e siguiente lider di e partido. E ta e di tres lider di MEP y ta e prome hende muhe cu lo encabesa e lista color geel di e partido. Evelyn Wever ta asumi e puesto aki net na momento cu e partido ta confrontando hopi reto, incluyendo esunnan interno.
E resultado di eleccion a keda anuncia alrededor di 6:30PM y den esaki 264 voto a bay pa Carl Giel, sigui pa 270 voto na fabor di Ady Thijsen y 1159 pa Evelyn Wever-Croes.
ORANJESTAD(AAN):== Mescos cu tabata e caso 25 aña pasa ora cu Sr. Nelson Oduber a ricibi e martieu dia cu e la wordo eligi lider di MEP diadomingo atardi Sr. Oduber a entrega e martieu na Evelyn Wever Croes.
Ademas di a entrega e martieu Sr. Oduber a hasi entrega di e himno di partido MEP riba un disco (LP).
Esaki ta un di e uniconan cu ainda ta existi.
ORANJESTAD(AAN):Dos detencion ta loke a sosode na San Nicolas den Caya Haarlem y tambe Dr Schaepmanstraat. Esaki tin di haber cu e caso di e dos fugitivonan. Pa algun dia autoridad tabata nan tras vigilando nan pasonan. E dosnan aki di un of otro forma tabata tin contacto cu Edmond Lo-A-Njoe y tambe Ulgino Gonzales. E asunto di arma ta loke autoridad tin masha na serio. Mainta nan a drenta e dos casnan y asina haci e detencion. A listra den e cas tambe. No a topa cu mas arma den e caso aki.


text:
Kiko ta un Kristian?
Pregunta: Kiko ta un Kristian?
Kontesta: Un difiníshon di un Kristian segùn dikshonario lo ta algu similar manera “un hende ku ta profesá kreyensha den Hesus komo e Kristu of un religion ku ta basá riba e siñansa nan di Hesus”. Aunke esaki ta un difiníshon basta bon, tòg, manera hopi dikshonario ta difiní palabranan, e ta kai un tiki chikí na loke realmente ta nifiká ser un Kristian según Beibel. E palabra “Kristian” ta wòrdu uza tres biaha den Tèstamènt Nobo (Echonan 11:26; 26:28; 1Pedro 4:16). Na Antiokia pa promé bia e siguidonan di Hesu-Kristu a haña e nòmber “Kristian” (Echonan 11:26), dor ku nan komportashon, aktividatnan, i manera di papia tabata manera Kristu. E palabra “Kristian” ta nifiká lèterlek, “pertenesé na e grupo di Kristu” of un “siguidor di Kristu”.
Lastímamente despues di tempu, e palabra “Kristian” a pèrdè un gran parti di su signifikashon i hopi bia e ta wòrdu uza pa un hende ku ta religioso of ku tin balornan moral basta haltu, pero ku kisás no ta un bèrdadero siguidor di Hesu-Kristu. Hopi hende ku no ta kere i konfia den Hesu-Kristu ta konsiderá nan mes komo Kristian simplemente pasobra nan ta bai misa of nan ta biba den un nashon “Kristian”. Pero baimentu di misa, sirbiendo esnan menos afortuná kubo, of ser un bon hende no ta hasibu un Kristian. Baimentu di misa no ta hasibu un Kristian meskos ku baimentu di un garashi no ta hasibu un outo. Ser miembro di un misa, ser presente regularmente, i duna sen na e obra di misa no ta hasibu un Kristian.
Beibel ta siña nos ku e bon obranan ku nos ta hasi no por hasi nos aseptábel na Dios. Tito 3:5 ta bisa, “I sin ku nos a hasi nada bon, pa pura mizerikòrdia, El a salba nos. El a hasié pa medio di e obra di Spiritu Santu ku ta laga nos nase di nobo i ta renobá nos pa medio di e baño di purifikashon.” Dus, un Kristian ta un hende ku a wòrdu nasé di nobo pa medio di Dios (Huan 3:3; Huan 3:7; 1Pedro 1:23) i ku a pone su fe i konfiansa den Kristu-Hesus. Efesionan 2:8 ta bisa nos ku “… boso ta salbá dor di grasia di Dios, pa medio di fe den Kristu! Anto boso no ta haña salbashon a base di boso mes esfuerso, ma e ta un regalo di Dios.”
Un bèrdadero Kristian ta un persona ku a pone su fe i konfiansa den e persona i trabou di Hesu-Kristu, inkluyendo Su morto riba krus komo pago pa nos pikánan i Su resurekshon riba e di tres dia. Huan 1:12 ta bisa nos: “Esnan ku sí asept’É, ku a pone nan konfiansa den su nòmber, El a duna derecho pa bira yu di Dios.” E marka di un bèrdadero Kristian ta e amor ku e tin pa otro hende i su obediensha na Dios Su Palabra (1Huan 2:4, 10). Un Kristian bèrdadero ta realmente un yu di Dios, ku ta forma parti di Dios Su bèrdadero famia, i ku a haña bida nobo den Hesu-Kristu.
Bo a tuma e desishon di aseptá Kristu dor di algu ku bo a lesa akiriba? Si ta asina, porfabor klék riba e boton akibounan “Mi a aseptá Kristu awe”.
Bai bèk na home page di Papiamentu
Kiko ta un Kristian?


text: Desde: 1982 Ultimo Noticia Frederikstraat 96 l Tel: 462-3444 / 462 -3467 l Fax: 462-6535 l redakshon@ultimo.an Preis: Fls: Kòrsou 1,50 Aruba 1,50 l 30 aña sirbiendo e pueblo di Kòrsou l Djabièrnè 24 Mei 2013 PAG2 Konspirashon pa korupshon! DEN KASO DOBEL ASESINATO PAREHA CHINES FISKAL A PIDI 18 AÑA PA Pagina 7 HARLEY “ALI” DAAL Aksidente ku 5 herido Pagina 7 WILLEMSTAD – Un aksidente serio ta loke ku polisnan a haña nan ta atendé kuné ayera mèrdia nèt na altura di Pietersz Import. Tabata un vehíkulo ku kuater personal di seguridat di Blue Bay, ku a aparentemente a bai subi kaminda sin tene kuenta ku tabata tin un otro vehíkulo biniendo for di Weg Naar Westpunt ku konsekuensha ku e choke tabata inevitabel. Un total di sinku persona a keda heridá durante di e choke aki. Asta a gaña promé minister Konspirashon pa sigui ku korupshon den Refineria di Kòrsou! ARUBA Chauffeur di pickup a perde control dal contra palo di luz Pagina 15 Pagina 8


text:
Durante un konferensha di prensa den oranan di atardi ku a kulminá tambe ku apertura di e emisora ‘Energia 97.1 FM’ situá den e edifisio di CBA den Kaya Grandi. Tabata sra. Esmeralda Huerta, direktor di e emisora a splika ku basta tempu kaba nan a wòrdu aserka pa tuma e radio i pa atendé kuné. Pa basta pida pida kos no a hasi mas promé, pero awor ta kla pa esaki.
E emisora ta konsistí di Pastor Senchi i esposa ku ta enkargá diariamente ku un programa di motivashon spiritual, yama ‘Bida’ di 6’or pa 7’or di mainta. Tambe DJ LS-Base, meskos DJ Cacique kendenan ta forma parti di e staf di e radio i tres hóben di Bonaire Youth Outreach Foundation ku ta enkargá tambe ku un programashon, tambe yùfrou Ketty i sr. Donny Wout kende ta forma parti di e staf igual ku sra. Blancaflor Nicolaas.
Segun sra. Huerta, e ta bini di un famia ku tin dos ruman den radio divishon na Kòrsou. Pues e ta kalkulá ku esaki ta den nan sanger i despues ku el a keda ofresé e oportunidat el a aseptá e reto. Radio Energia 97.1 FM lo bini ku un programashon hopi varia i e ta sigur ku esaki lo bai ta na agrado di e pueblo di Boneiru. E programashon lo basa riba informashon i sin ke divulgá nada ainda, pero lo bini ku hopi sorpresa tambe. Tur lo keda divulgá na debido tempu. Lema di e emisora nobo aki lo ta; Radio Energia 97.1 FM, e radio di mi di bo di nos, mandando energia positivo pa henter Boneiru.
E apertura di e emisora ofisialmente a tuma lugá despues di e konferensha di prensa, ku pastor Andres bendishoná e lokalidat i djasabra awor lo tin e parti apertura pa pueblo riba e plasa dilanti di e ofisina di CBA. Insel Air ku ta e patrosinador di e apertura aki, a sòru pa brinda e pueblo di Boneiru e banda di aktualidat di Kòrsou, DREAMS, ku ta bin deleitá e pueblo di Boneiru ku nan músikanan. Un i tur ta keda kordialmente invitá pa zeta nan lomba i baha kaya. Kos lo bai kuminsa kuartu pa 8’or anochi.


text:
Cumpleaños Diaranzon 28 September 2011
Awe a haci aña e mama mas dushi di aruba esta
Marlene Croes e ta ricibi un pabien di party su famia
croes y di su amistad nan mas cerca, y di su unico
prins Marcderrick Croes. Have a blessed day enjoy it.
Awe nos papie Erwin Gei ta cumpli un aña mas di
bida. Papie Dios bendicionabo semper y danki pa
guia nos den e bon caminda. Bo ta un papie
ehemplar, nos ta stimabo hopi. Happy Birthday,
sunchi y braza di bo yiunan Lindsey y Bradley.
Awe 28 di September ta cumpli un aña mas di bida nos dushi stima`Erwin Gei`.
Win ta haya hopi braza y hooopi sunchi di su casa Linda, yiunan Lindsey y Bradley. Hopi felicitacion e ta haya di su mama Glenda, tata Betto, ruman Tico(Hulanda) y casa Nathalie, sobrina Thaisa y sobrino Asanti. Un macuto yen di bendicion di su wela Reineta Tromp. Win enjoy bo dia yen di alegria y nos lo come bolo hunto cu bo. Happy Birthday dushi!!!
Hiep hiep hoera awe nos ta canta happy b-day pa e guy mes mes pabien Mark ku bo sweet 60 hihihi pabien ta bin di henter cuerpo policial di grenspolitie pero muy specialmente di su 2 princess nan Mya y Luennsy y di su reina Ludy btw nos tur kier treat so manda treat POVA nos ta warda pabien riba bo dia Gonzo
Awe 28 di September 2011 ta di fiesta e princessa di Ayo 28 cual ta Gillary de Mey. Gillary ta haya un macuto di brasa y sunchi di parti di mama Martha, su tia Elvira cu ta adore, su mano Alex, su ruman sin dolor Jo-Angely, sin lubida Sol, Tilita, tia Mariela, tio Fran, padrino Oscar, madrina Julia, abuelita Maria, tur su ruman nan, tur su amiguito nan cu semper ta na ayo 28 y tur sobra famianan cu ta hopi pa menshona. Nos tur ta desea pa Gillary pasa un dushi dia y awor cu e ta un aña mas grandi pa e bira un poco mas bon mucha. Hiep hiep hoera pa Gillary!!!!!


text:
Koningin Emmabrug
Koningin Emmabrug (tambe konosi komo swinging old lady of pontjesbrug) ta un brug di ponton uniko ku ta konekta e dos partinan di Willemstad, Punda i Otrobanda, ku otro. Na momentu ku un boto of un bapor mester drenta haf, e brug ta habri. Emmabrug wordu traha den anja 1888 i a wordu renova kompletamente den anja 1939. Den e periodo di anja 2005 pa 2006 en brug a bolbe wordu renova. E pontonnan ta uniko kos ku a keda original na e brug nobo. E brug a hanja un apariensia nobo, entre otro a kita e aseranan pa asina peatonnan por kana mas fasil riba e brug.
Pa dia 15.000 peaton ta hasi uso di e brug aki. E brug ta nombra na Reina Emma For di 1975 brug ta habri solamente pa peaton. Despues di e dia ei autonan mester a hasi uso di Koninging Julianabrug.


text:
FCCA, un actor importante den proyecto ‘living lab’ di TNO Caribe
ORANJESTAD(AAN):FCCA ta un di e actornan importante ora ta papia di desaroya un ‘living lab’ na Aruba loke ta e proyecto cu TNO Caribe ta prepando pa cuminsa cu ne. Ya e prome symposio riba e tema aki a tuma lugar cu e stakeholdernan cu ta forma e grupo fiho di trabou pa hiba al cabo e proyecto interesante aki. Sr.Jose Paula di FCCA hunto cu director sr.van Poppel tabata participantenan na e prome symposio di TNO Caribe. Un ‘living lab’ den e caso aki ta un bario cu ta haci uzo di energia sostenibel so. Pa logra esaki ta trece hunto y envolvi stakeholdernan manera empresanan di utilidad. Un living lab tin un balor potencial pa e sociedad y ta habri caminda pa inovacionnan.
Sr.Paula “E grupo aki ta consisti di mayoria di companianan di utilidad hunto cu representantenan di TNO Caribe y FCCA. Loke nos a acorda ta cu pa e siguiente lunanan nos ta bay sinta den un grupo nucleo pa yega na conclusionnan concreto riba e ‘living lab’ cu nos tur ta masha interesa pa traha riba dje”.
Mas aleu sr.Paula a splica cu e contribucion di FCCA den e proyecto aki ta cu nan ta bay percura pa bin cu mas o menos 25 cas pa desaroya nan den un becindario completamente sostenibel.
“Aki mester ayudo di tur e otro stakeholdernan cu awe a mustra nan disponibilidad pa participa den e proyecto aki.
E idea tras di esaki ta pa wak kico ta e factornan cu mester tuma na cuenta ora bo kier reduci e uzo di energia dor di trece proyectonan sostenibel pa comunidad”. Sr.Paula a bisa cu loke a sosode na Juwana Morto ta mas o menos e idea di un ‘living lab’ cu a bay den cooperacion cu ELMAR cu a percura pa e stripnan solar riba e daknan despues cu FCCA a renoba e casnan completamente.
“E habitantenan awor tin beneficio di dje, pasobra tur loke ta spar na coriente ta bay bek pa e habitantenan”. Dia 7 di mart fase dos di Juwana Morto ta continua. Den fase tres ta completa e proyecto. Jose Paula “Awe nos a haya hopi informacion balioso for di diferente punto di bista cu nos mester bay traha riba nan.
E punto importante cu a conclui na final di dia ta cu tur partido ta disponibel pa yega na un meta final. Pa mi esaki ta e exito di e symposio aki”.


text:
E negosacion entre Petro China cu Valero ta tranca. E Chinesnan kier mas descuento. E dos companianan a cuminza negocia na $ 800 miyon. Petro China a pidi discount. Valero a baha na $700 miyon, djey na $ 600 miiyon y Valero a duna su last offer di $ 500 miyon. Petro China ainda kier pres pa mas descuento y baha e prijs pa menos di $500 miyon dollar. Valero sinembargo no ta mucho di acuerdo pa baha e prijs bao di $ 500 miyon. Kico lo pasa?
Related posts
8 Comments
-
DI KEN?
PETROCHINA KIER E REFFENERIA PA PRODUCI AROS ,………………………..ANYHOW NAN KIER E LUGAR PA DESPUES CORTA NA PIDA PANAN POR HAYA HERO NAN SIGI PRODUCI MAQUINAN NUNCLEAR PA GUARRA .
-
Pensamento
Si Mike tawata wise, Aruba mes por a keda cu e refineria y despues poco poco dreche pero no duna Valero Settlement Agreement pa awor nan haci negoshi cu loke Lago a duna Aruba na e prijs simbolico di 1 dollar. Mike abo si ta bobo y Lolo di Awa.
-
buchis
Bay ta BESTIA nia valero por run e refeneria cu ganashi, corda pa un pais pober manera Aruba.
-
loli awa
PENSAMENTO SI BO POR A USA BO CELEBRO i bo a puntra bo mes ta ken a duna Oscar Wyat e Refineria pa un dollar . anto awor aki lo no tawatin e problema nan aki . just waak Corsow i lo comprende loke mi kiermeen.
-
observador1
Si na 400 Millon e chinesnan hanja e refineria e val mas cu esaki na scrap iron so riba nan mes un mercado, cual ta un opshon cual Gobierno ainda no a contempla, Na un valor de $ 2000,00/Mt actualmente, E refineria val mas riba mercado mane scrap cu loque e Petro China ta willing pa paga pe, E parti tristo ta e hecho cu a duna den pasado dos back to back Tax holidays pa a pone dos cracker y nada a sali de esaki. Cu gobieno lo por culpa de dje ta conosi. Aun asina e asunto aki mester di wordo evalua na un manera mas profesional y objetivo cu e actual na bien estar di nos tur.
-
raymond
mi no por compronde dicon boso por bai tras di redashinan asina manipuladora i conspira pa un mente hopi corupto i putri. ningun cuminda a papia di prijs di compra. awor tur papel ta riba mesa di negociacion. e chinesnan a tuma nan inventario. e simannan nos dilanti negociacion di e prijs di traspaso lo tuma lugar. pakiko bin cu mentiranan asina? ki intencion e mal informacionnan tin i cua meta kier sirbi. ta lastima cu por tin sujetonan asina ta cana rond plama mal informacion i tin hendenan asina ignorante ta kere e mentiranan aki tambe. ni valero i ni petrochiina, no a duna ningun comentario i mucho menos riba prijs. hopi lamentabel
-
AS A MATTER A FACT
UN COS TA SIGUR TUR NEGOCIANTE I MAS AUN E CHINESNAN AWORAKI NAN TIN E YABI DENAN MAN CU BO KIER OF NO NAN TIN E ECONOMIA GLOBALISA ASINA CU PLACA NO TA PROBLEMA PA POR INVERTI NA UN REFENERIA SI TA ASINA ANTO MAS MODIFICA CU ESUN DI ARUBA CU TA UN REFENERIA HEAVY DUTY PA MANTENE TE NA UN SCRAP YARD ,OHALA CU GOBIERNO PARA DURO DEN SU SAPATO YEGA NA UN DEAL MANERA NAN MES A GABA UN WIN WIN SITUACION PA ARUBA TAMBE BENEFICIA I MIHOR CU VALERO .
-
Smokey69
kumpra ta uno pero pa haya petroleo pa kuminsa run e refineria ta algo otro. Ta Chaves ta disidi si ta duna petroleo of no na Petrochina pa por procese na Aruba. Chaves no ta traha cu ningun hende cu tin un bon relacion cu Merca!! Y chaves sa cu Aruba tin un hopi bon relacion cu merca!! Den pasado Chaves a menasa Aruba kaba!!


text:
Rutte alivia con Aruba ta atende cu trahadonan di Valero
ORANJESTAD/DEN HAAG: E reunion cu Prome Minister Eman tabatin cu e Prome Mandatario Hulandes Mark Rutte no por a bay sin toca e tema di Valero.
E mandatario Hulandes tabata interesa pa sa cual ta e situacion y kico Aruba ta haciendo. Segun Premier Eman a declara despues di e encuentro cu Rutte, a splica di e esfuerso nacional cu ta haciendo pa acomoda e casi 500 trahadonan cu lo bin liber den e mercado laboral.
Loke e tabata di acuerdo cune ta e polder model cu Aruba a introduci cu ta funcionando bon riba e isla. Esaki ta algo cu nan kier re-introduci na Hulanda pa cual e diferente gremionan ta den deliberacion riba esaki. E modelo aki ta algo cu a worde crea den pasado door di Hulanda mes. E ta un forma di dialogo cu ta crea e base solido pa decisionnan importante.
E politico a bisa cu Hulanda ta pone su mes disponibel pa yuda Aruba den e reto grandi. Premier Eman a bisa cu el a sigura e mandatario cu Aruba lo sali di e reto aki y solamente ta desea pa Hulanda reforsa e acuerdo di cooperacion y logra pa algun organizacion of institutonan Hulandes establece na Aruba ya caba ta un gran ayudo. Esaki lo consolida e economia di Aruba.
Hulanda y tur rond di mundo ta mira cu con e poder di compra a bay perdi y ta afecta hopi ciudadano. Na Aruba a sintie tambe, pa cual pa e grupo ma vulnerabel a duna reparatie-toeslag, aumento di bijstand, kinderschool toeslag, pues dunando hopi atencion na e situacion social.
”Tin hopi pa haci ainda, pasobra tin un retraso hopi hopi grandi, pero cu e economia creciente, cu participacion internacional, nos ta haya cada bes un tiki mas espacio pa yuda esnan mas vulnerabel den comunidad y yuda nan sali padilanti,” Eman a comenta.
El a agrega cu e tipo di pensamento aki tambe ta hayando hopi apoyo na Hulanda y elogio pa loke Aruba ta haciendo.
“Mi ta sintimi bon ora cu un Premier di Hulanda ta mustra riba e forma con Aruba ta resaltando pa su forma constructivo di busca cooperacion den Reino,” Eman a indica.
El a finalisa bisando cu Aruba a demostra kico e por haci y logra na bienestar di su pueblo, y ta worde demostra con expresionnan di Hulanda ta yega riba e forma di pensa di Aruba cu ta marca tin biaha e caminda cu mester cana pa un relacion nobo den Reino. Gobierno ta kere den e forma di dialoga, combersacion, pa por saca e miho conclusion di diferente pensamentonan.


text:
Hugo Chávez
Hugo Rafael Chávez Frías (Sabaneta, Venezuela, 28 di juli 1954 - † 5 di mart 2013). Presidente di Venezuela (1999-2013) i lider di Revolucion Bolivariana. Chavez tabata promove un doktrina politico di democracia participativo, socialismo y Latin America i cooperacion Caribensei, i tabata un critico di neoliberalismo, globalisacion i politika exterior di Estados Unidos[1].
E meta di su Mision Bolivariano tabata pa combati malesa, alfabetisacion, desnitrucion, pobresa y otro mal social. Den asuntunan exterior, Chavez tabata kontra e Washington Consensus door di yuda model alternativo di e desaroyo economico y ela pidi cooperacion entre e nasionnan pober, espesialmente esnan di Latino America. Su influencia politiko den Sur America (uzo di pretolio di Venezuela) y su relasion di konfrontamento ku Merka a dun'e un profile geopolitico halto, i komo resultado e revista Time a inclui e den e lista di e personanan mas influyente rond mundu (100 most influential people) den 2005 y 2006.[2][3]
Chávez a fayasé na 2013 despues di lucha kontra di kanser pa kasi dos anya, na edat di 58 anya. Prome ku so morto ela declara Nicolás Maduro komo su sucesor official komo lider di e Revolucion Bolivariana i su partido politico PSUV (Partido Socialista Unido Venezolano).
Operation Zamora[editá | edit source]
Na 1989, Carlos Andrés Perez a wordu elegi como presidente di Venezuela. Ela priminti e pueblo venezolano ku e no lo traha huntu ku e IMF i e Washington Consensus di e gobiernu Estado Unidense, pero a hasi al kontrario ora ela tuma e puesto. Protestanan kontra di Perez su gobiernu a resulta den opreshon violento i masacre di protestantenan nan man di polis politiko i e ehersito. E evento aki a keda konesi komo El Caracazo. E gobiernu di Perez a declara ku 276 morto a kai, pero otro orginisationnan ta estima ku e kantidad di morto tabata mas haltu ku 2.000. Chavéz, ku na e momentu ey tabata un funtionario militar, no a partisipa den e aktionnan.
Despues di e Caracazo, Chávez a plania un golpe di estado kontra di e gobiernu di Perez, bou di e nomber "Operation Zamora". E golpe a wordu ententa riba 4 di febrüari 1992, pero a frakasa. Chavez a entrega su mes na gobiernu i despues aparesiendo nan television a bisa ku e la frakasa solamenta "por ahora" (pa awo). Durante di su enkarselamentu, Chavéz su popularidad a krese, especialmente entre e pobernan di Venezuala.
Presidensia[editá | edit source]
Chavez a funda e partido politiko, Movimiento V República, despues di a faya di derota presidente Carlos Andrés Pérez na anya 1992. Chavez a wordu elegí como presidente na anya 1998 ku un campanya pa yuda e mayoria di e pobernan na Venezuela. Ela ganá ku 56.20% di e votonan contra di Henrique Salas Römer, un ekonomista eduká na universidad di Yale nan Estados Unidos, ku a recibí 39.97% di e votonan.
Na juli di 2000, Chávez a wordu reelegí komo presidente, ganándo ku 59.76% di e voto kontra Francisco Arias Cárdenas ku a partisipa kune den e golpe di estado di 1992. E anya ey, Chávez a kuminsa exporta pertrolio pa Cuba den un interkambio pa dokternan Cubano. E promé protesta kontra di su gobiernu a tuma luga na janüari di 2001 komo resultado di reformanan di edukashon ku lo a intrudusí mas elementonan di e Revolucion Bolivariana den bukinan di skol.
Na Desémber 2006, Chávez a wordu reelegí pa un di tres mandato komo presidente di Venezuela. Ela ganá ku 63% di e voto Kontra di, entre otro, Manuel Rosales. Riba 15 di desèmber 2006, Chavéz su partido a uni fórsa ku otro partidonan socialista ku a apoyé den pasasdo pa forma un partido mas grandi yama Partido Socialista Unido Venezolano (PSUV). Den 2007 a membresia di e partido a krese bira 5.7 million hende. Na juni 2011, Chávez a anunsia ku e tabata rekuperando di un sirugia pa remové un tumor kanseroso. Mas despues, e gobiernu venezolano a declare ku e tumor no a wordu remové komplétamente.
Na October 2012, Chávez a ganá su di kuater elektion pa presendensia, kontra di Henrique Capriles Radonski, ku 54% di e voto mientras Capriles a hanya 45% di e voto. Riba 5 di mart 2013, Nicolás Maduro a anunsia e morto di presidente Chávez. No a wordu revelá ki tipo di kanser Chávez ta tin, ni tampoko ki tipo di tratamentu ela risibi. Un luna despues, Chávez su Vice Presidente, Maduro, a wordu elegí komo presidente di Venezuela.
Referencia[editá | edit source]
- ↑ Ellner, Steve. "The 'Radical' Thesis on Globalisation and the Case of Venezuela's Hugo Chavez" Latin American Perspectives, Vol. 29, No. 6, Globalization and Globalism in Latin America and the Caribbean. (Nov., 2002), pp. 88–93. Stable URL.
- ↑ Padgett, Tim (10 April 2005). "Hugo Chavez: The Radical with Deep Pockets". Time. http://www.time.com/time/subscriber/2005/time100/leaders/100chavez.html. Retrieved 31 December 2006.
- ↑ Padgett, Tim (8 May 2006). "Hugo Chavez: Leading the Left-Wing Charge". Time. http://www.time.com/time/magazine/article/0,9171,1187165,00.html. Retrieved 26 July 2006.


text:
Diariotvaruba.com cla pa estrena su Van di Transmision mas Moderno
ORANJESTAD (AAN): Momento cu tecnologia ta sigui avansa, abo como media mester cuminsa adapta y sigui avansa cu tempo. Esaki ta algo cu DIARIO semper a sa di haci na momento cu a keda inverti den ekipo Top of The Line cu a pone cu awe DIARIO ta e matutino mas grandi y cu hopi as informacion.
No solamente den imprenta DIARIO a keda avansa, pero a expande den e concepto y manera con pa yega na pueblo pa trece noticia. Esaki a pone cu DIARIO a cuminsa focus den e mundo Cibernetico.
Esaki a pone cu e baby mas recien cu yama DIARIO TV a nace. DIARIO TV cu ultimo tempo for di momento cu a cuminsa cu su transmision di prueba den varios actividad manera, Dragrace, eventonan cultural y noticia, a sa di capta varios hende cu nan Transmision diferente.
Un transmision for di momento cu e cuminsa, cu bo ta worde bon informa y alavez cu bo no ta haya gana di stop di wak e transmision. DIARIO TV a tuma un pauze pa asina warda ariba e resto di ekipo pa yega for di exterior, y awe nos ta sumamente contento pa anuncia cu TUR ekipo ta na Aruba y cu e ekipo ta cla pa ranca Sali cu varios transmision un bes mas. Alavez cu DIARIO TV su transmision ta ariba Internet, pueblo di Aruba lo por conta cu un transmision di alta calidad.
Sinembargo, nos mester menciona cu e ora sero ta yegando pa asina DIARIO TV subi ariba Cable pa den e forma deleita tur esnan na cas tambe cu ta gusta sinta y presencia programanan dilanti nan television. E siman aki DIARIO TV lo ta sumamente ocupa na momento cu lo realisa algun transmision entre otro; Celebracion di Otmar Oduber, Entregamento di lista y alavez Caredanan di Drag. Di awo, pueblo di Aruba ta keda cordialmente invita pa sintonisa e varios transmisionnan ariba www.diariotvaruba.com…. Corda cu bo por presencia e transmisionnan ariba Bo Smartphones tambe!!


text:
Ortografia di Papiamento
- E artículo aki ta skirbí na papiamento. Lo ta apresiá si por mantené e artículo aki na estilo di papiamento.
Ortografia ta bin for di e palabra Griego ὀpθoYpaφίa (orthographia), cu nifica skirbi corecto. Ortografia ta fiha regla con pa skirbi palabra y con ta uza signo di skirbi. Tin diferente principio general cu por mantene ora di traha un ortografia. E dosnan mas conoci ta: e principio fonologico y esun etimologico. E ortografia di Aruba ta mantene e principio etimologico, mientras cu Corsou Y Boneiro tin un ortografia segun e principio fonologico. E diferencia basico entre e dos principio aki ta:
Fonologico (manera ortografia di Corsou/Boneiro) Ta skirbi palabra uzando un signo pa cada zonido, ehempel: djóp
Etimologico (manera ortografia di Aruba) Ta skirbi palabra segun origen, ehempel: job
Kontenido
Historia breve di ortografia[editá | edit source]
Na aña 1976 Gobierno di Aruba a aproba e Ortografia di Aruba, cu a drenta na vigor na aña 1977 (AB 1990 no. GT 60).
Na aña 1992 Minister di Bienestar General a nombra un comision cu e meta pa reformula, elabora y amplia e ortografia oficial. Cu otro palabra pa haci e reglanan mas cla, mas comprendibel y facil pa aplica. Sinembargo nunca a logra oficialisa e version amplia y adapta di ortografia. Na final di aña 2006 y durante 2007 Departamento di Enseñansa a bolbe inventarisa tur comentario y recomendacion di diferente instancia den comunidad. Despues cu a analisa y adapta e ortografia amplia a presenta na Minister di Enseñansa "Ortografia di Papiamento- version juni 2007" cu e peticion pa inicia e proceso di legislacion. Na juli 2007 Parlamento a expresa su sentimento positivo pa cuminsa uza e ortografia aki en espera di su legislacion. E reglanan cu ta sigui ta un resumen na forma simpel di e reglanan describi den "Ortografia di Aruba - version 2009", cu ta den proceso di legislacion.
Dia y luna[editá | edit source]
No ta skirbi nomber di dia ni luna cu letter grandi. Solamente na cuminsamento di frase ta skirbi nan cu letter grandi.
Entre e fecha y e luna mester bin preposicion 'di'. Ehempel: 22 di september 2009
Letter c pa zonido [k][editá | edit source]
Nos ta pone dilanti di e vocalnan a, o y u cu e letter c pa representa e zonido [k]
- a= cas - caminda - caha
- o= cos - coy - kico
- u= cura - cunucu - cacalaca
Tambe dilanti e consonantenan l, n, r y t ta skirbi letter c pa duna e zonido [k]
Ehempel: tecnica - cla - conecta
Nota: nos ta skirbi klapchi cu "k", ta bini di klap (Hulandes), dus klapchi
Ta skirbi e y i semper cu letter k pa representa e zonido [k]
- e= kens - keiro - kere
- i= kier - kishiki - kilo
Letter s pa zonido [s][editá | edit source]
Nos ta pone dilanti di e vocalnan a, o y u cu e letter s pa representa e zonido [s]
- a= saya - sucu
- o= solo - soda
- u= sucu - supla
Tin palabra cu ta skirbi cu 'sc' pa zonido [s]
Ehempel: adolescente, discipel, escena, piscina
Letter c pa zonido [s][editá | edit source]
Ta skirbi ce y ci na final di verbo: crece, merece, conoce, gradici, haci, traduci. Ta mantene 'c' den derivacion: merecidamente, haciendo.
Ta skirbi 'c' dilanti di ia of io den e ultimo silaba: caricia, cancion, social, distancia. Tambe tur derivacion: socialisacion
Tin palabra caminda ta skirbi letter c pa representa zonido [s]. Ehempel: centro, cedula, ciego, docente, placer, ricibi
Uzo di -cion, -sion y -xion na final[editá | edit source]
- Ta skirbi "cion" pa silaba final [shon]: educacion, posicion, mantencion.
- Ta skirbi "sion" pa silaba final [shon]: admision, decision, expresion.
- Ta skirbi "xion" pa silaba final [shon]: conexion, crucifixion, reflexion.
Digrafo[editá | edit source]
Tin 4 digrafo den Papiamento, tin digrafo meymey di un palabra tambe.
- ch= choller - cacho - prikichi
- sh= shon - pushi - cushina
- zj= sanzjen - zjeito - zjilet
- dj= djaca - djente - indjan
Diptongo y triptongo[editá | edit source]
Ta dos zonido tras di otro cu ta no ta separabel, por ehempel:
- yen - antiguo - rabia - leu
Ora tin tres zonido tras di otro cu no ta separabel, por ehempel:
- bieu - buey - cueyo
Nos ta skirbi ay, ey, oy, uy na final di palabra, por ehempel:
- ay= cay - bay - caray - gay (homber)
- ey= aworey - p'esey - t'ey - bedey - batrey
- oy= coy - morocoy - haudoy - gogoy
- uy= huy - puy - cuy - spruy
Contraccion y apostrof[editá | edit source]
Contraccion ta nifica: pega pa palabra na otro na momento cu zonido cay afo. Ta uza apostrof unda zonido a cay afo. Ehempel:
- Ta asina - t'asina
- No ta berdad - N' ta berdad
- Boter di awa - Botr'i awa
- E ta aki - E t'aki
Tuma nota cu ta laga espacio solamente den caso di negacion: no: mi n' sa. Uza incorecto di apostrof ta por ehempel:
dal'e dos'or. Aki zonido no a cay afo.
Den algun caso e forma los no ta usual. E ta skirbi e forma contrai cu apostrof.
- Mi a cumpra e buki => Mi a cumpra e (no ta zona bon) => Mi a cumpr'e
- Conta Buchi e storia => Conta e e storia (no ta zona bon) => Cont'e e storia.
Ta skirbi semper cu apostrof: cuant'or, cuat'or, cinc'or, shet'or, och'or, cambi'e
Numeral[editá | edit source]
Numeral di 11 te 99 ta skirbi hunto:
- 26= binitiseis
- 32= trimtidos
- 49= cuarentinuebe
Numeral riba 100 ta skirbi separa, menos e partinan di 11 - 99:
- 3.247= tres mil dos shen y cuarentishete/ tres mil dos shent'y cuarentishete of tres mil dos shento y cuarentishete/ tres mil dos cien y cuarentishete.
- 240= dos shen y cuarenta/ dos cien y cuarenta/ dos shento y cuarenta/ dos shent'y cuarenta
Mag di skirbi cien, shen, shento, shent'y (Ortografia - version april 2009)
Adoptacion y adaptacion[editá | edit source]
- adopta: tum'e letterlijk over, skirbi segun e idioma di origen.
- adapta: fia e y cambi'e segun e reglanan di Papiamento.
En generel nos ta adapta palabra cu ta bini di Spaño y ta skirbie segun nos ortografia. Tin palabra cu a wordo adopta, ehempel: a la parilla, quesillo, quehaceres, cumpleaños etc.
Mag di skirbi sustantivo cu na Spaño ta skirbi eza of esa, ehempel: alabansa/alabanza, enseñanza/enseñansa etc. Excepcion: andansa, lansa
Tin palabra cu mag di skirbi cu letter z na final pa e zonido [s], ehempel: feliz, luz, paz, cruz etc.
Ta adopta palabra cu ta bin di Hulandes, Ingles y Frances,si no tin cambio den pronuncacion, ehempel: appel, belasting, bezig. Palabra cu ta bin di Ingles ta skirbi segun e ultimo edicion di Merriam-Webster, ehempel: catch, computer, screen. Palabra cu ta bin di Frances ta skirbi segun e reglanan ortografico di Hulandes vigente, ehempel cheque, chreche, enquete.
Si ta bin cambio den zonido, cu a bin acercaof a cambia anto ta cambi'e. Ehempel: boek-buki, kopje- copi etc.
Palabra cu ta bin di otro idioma ta skirbie letterlijk over, ehempel: spaghetti, status quo, razzia. Excepcion: bancarota. Sustantivo cu ta bin di Aleman ta skirbi cu letter chikito. Abreviacion di palabara Latin ta skirbi segun e ortografia Hulandes vigente, ehempel: PS, NB, L.S.
Palabra fia[editá | edit source]
Un idioma tin diferente manera pa traha palabra nobo. Asina un idioma por compone, deriva y fia palabra. Tur idioma ta fia di otro. Asina Papiamento tambe a y ta fia di Spaño, Hulandes, Ingles, Portugues, Frances y di algun lenga Africano manera Bantu y Kwa y algun lenga indjan manera Taino y Caquetio. Aki tin algun ehempel.


text:
Si acaso tin reservanan den nos subsuelo un maneho responsable lo wordo garantiza!
Gobierno ta trahando riba un ley:
Ningun famia por saca probecho personal
ORANJESTAD (AAN) – Den entrevista cu Matutino DIARIO, Minister Mike de Meza, titular di Finanza, Energia y Empresanan Estatal, a referi na e prome trabaonan di sondeo den nos awanan teritorial cu ya caba a cuminza.
Un compania specializa via di Rapsol ta bezig ta haciendo e investigacionnan den nos awanan teritorial (investigacion demografico tridimensional), y nan tin dos siman activo den esaki y e por tuma di trinta pa cuarenta dia.
Despues lo tuma mas of menos cien binti dia pa haci e analisis y procesa e informacion cu nan haya y analiza esaki door di e geologonan.
E ora ey nan lo informa e resultadonan di esaki na gobierno di Aruba y lo sigui pa scoge cierto areanan pa haci un mapping tridimensional.
E mandatario a compara esaki cu un test medico caminda tin RX y MRI.
Un RX unda cu potretnan ta duna informacion menos detaya pero cu bon indicacion di henter e awanan teritorial di nos Isla tumando e parti pazuid, pabao, pariba y panoord di Aruba cu ta nifica casi 120 kilometer pafo.
E mapping tridimensional por wordo considera mescos cu un MRI, unda cu ta bay mas detaya y fuerte, riba diferente nivel di nos subsuelo di lama y si tin indicacion di reservanan kico probablemente esakinan por ta, y despues, den discusion cu gobierno, lo bay over na boramentonan di prueba, pa wak kico ta e temperatura, presion, e likido si ta petroleo of gas fosil.
Esaki ta un proceso cu ta tuma su tempo, pero nan ta bayendo relativamente lihe cu esaki y riba e nivel di tecnologia mas halto cu ta existi na mundo ta wordo uza pa e investigacion y exploracion aki.
E dignatario a subraya cu ohala e noticianan ta manera e expectativanan di tur experto na e momentonan aki cu ta sumamente positivo, riba e posibilidadnan pa Aruba, no solamente basa riba e informacionnan cu tin di e area di Aruba sino tambe di datonan cu a wordo reprocesa di cabamento di añanan ochenta.
E mandatario a indica cu si acaso tin reservanan depende si ta gas of likido, por tuma algun aña prome cu bay den explotacion y produccion.
Mester sa con profundo e subsuelo ta, di kico e ta consisti si e ta den e area mas, of menos, profundo di nos lama y con grandi e reservanan ta. Pues tin varios factor cu mester tin na consideracion cu e por tarda dos of cinco aña.
E dignatario a subraya cu un bez cu tin prueba cu e reservanan aki ta existi, ya caba e ta algo hopi interesante pa Aruba den su totalidad, y como pais nos mester wak con lihe kier bay na explotacion di e materia prima aki.


text:
Un kordial bonbiní i danki pa bo(so) bishita virtual na Parlamento di Kòrsou.
Mediante di e wèpsait aki nos Pueblo di Kòrsou i un i tur lo haña akseso na informashon di Parlamento. E wèpsait aki ta duna bo(so) e oportunidat pa tuma nota kon Parlamento di Kòrsou ta funshoná i kua ta e aktividatnan parlamentario ku ta tuma lugá.
Parlamento di Kòrsou ta representá henter Pueblo di Kòrsou. Parlamento ta e órgano mas haltu den nos sistema polítiko i e ta konsistí di 21 miembro skohé den elekshon liber i demokrátiko. Pues, Parlamento ta Pueblo su kas kaminda Pueblo por komuniká den tur libertat ku su 21 representantenan i huntu ehersé e influensha nesesario riba maneho i aktuashon di Gobièrnu di Kòrsou. Parlamentarionan tei pa sirbi, esta skucha i kumpli ku nesesidatnan di Pueblo p'asina duna di nan parti pa realisá un mihó kalidat di bida pa tur siudadano di Kòrsou.
Ta p'esei ta masha importante pa bo(so) sigui e trabounan parlamentario di serka i duna bo(so) opinion riba tur asuntu ku Parlamento ta atendé. Si bo(so) tin pregunta òf sugerensia òf simplemente ke tuma kontakto ku Parlamento di Kòrsou bo(so) por hasi esei, pa medio di e boton "Kontakto" na e bara mas ariba. Nos tei pa sirbi!


text:
Awe, 24 di november, nos Fundacion Hende Muher den Dificultad ta cumpli 20 anja di existencia. Un logro grandi, trabownan hasi pa hende muhe cu a pasa den temporadanan duro, emocional y hopi biaha doloroso Continue reading
zoomaruba.com ta invita henter pueblo di ARUBA pa cumpra e kalender di Stichting Brazil Taekwondo
Durante henter aña Brazil Taekwondo ta organisa diferente actividat manera BBQ, Car Wash pa logra recauda fondo. E kalender ta un colecion di potret saka na Aruba y Korea, un bunita recuerdo di Aruba Continue reading
Tres solteros y 1/2 (medio) lo mustra’bo un tiki di e bida di e soltero
Diasabra 28 November den e sala principal di Cas di Cultura, bin bo tambe presencia y hari te lora abao cu figura nan manera entre otro Hector Carrasco, Moises Magariño, Daniel Vasquez y nos simpatica modelo, actriz, Reina di Beyeza, Empresario y actriz Ysaura Wong. Continue reading
Bo ta organisando un “Christmas Dinner”? Bo ta buscando un fotografo?
Nos di zoomaruba.com por ofrece bo nos servicio di fotografia profesional pa tur clase di fiesta social of evento. Pa mas informacion di nos servicionan y ofertanan tuma contacto cu nos via e-mail: zoomaruba@gmail.com of app 5615918 Michael of 5685672 Alwin Continue reading
PENHA Beauty & Fashion Experience ARUBA
Penha Aruba presents its first PENHA Beauty & Fashion Experience this year. It is a special event where all our VIP’s can enjoy an exclusive preview of our December collections. Continue reading
SinterClub ARUBA ta cla pa celebra Sinterklaas su cumpleaños Diasabra 5 December
SinterClub ARUBA ta cla pa celebra Sinterklaas su cumpleaños Diasabra 5 December,,nos lo celebra esaki den un ambiente unico manera nos so por celebra..! 150 Ticket ta sali dialuna y lo ta un special di Afl.10,- Continue reading
Ta e momento di Arte y Cultura na Aruba
Ta e momento di Arte y Cultura na Aruba Minister Oduber ta sigui stimula arte y cultura den centro di San Nicolas Continue reading
Jelitza y Zarel ta dedica nan cancion di pasco na Mary Joan Foundation
Interpreta un cancion di pasco semper ta un satisfacion pa tur cantante, mas aun un cancion cu un contenido asina profundo cu palabranan di anhelo pa e niño Hesus manda e cura pa enfermedat tan cruel cual ta cancer. Continue reading


text:
Oustria
Oustria (Alemán: Österreich), ofisialmente Republika di Oustria, ta un republika federal i un país sin frontera maritimo ku tin 8.5 mion habitante i ta keda den Oropa Sentral. Na frontera parti nort ta keda Hongaria i Czechia, na parti ost Hongaria i Slovakia, na parti sur Slovenia i Italia i na parti west Suesia i Lichtenstein. E teritoria ta kubri 83.879 meter kuadrat i e país tin un klimat alpino. E tereno di Oustria ta montañoso, kedando den Alpen; solamente 32% di e país ta keda bou di 500 meter (1.640 pia), i e punro di mas haltu ta 3.798 meter (12.461 pia). Gran parti di e populashon ta papia e dialekto lokal Bavariano di Alemán komo idioma nativo i e Aleman Oustriano den su forma standart ta e idioma ofisial di e país. Otro idiomanan ofisial ta inklui Hongariano, Burgenland Kroatiano i Sloveno.
Origen di e Oustria moderno ta data bek for di tempu di e dinastia Hasburgiano na momentu ku gran parti di e país tabata forma parti di e Imperio Romano Germánico Sagrado. For di komienso di e Reforma, mayoria prinsesa Nort Germano, representando e autoridat di e Emperor, tabata uza Protestantismo komo un bandera di rebelion. Despues di e Guera di Trinta Aña, e influensa di Reino di Suesia i e Reino Franses, e desaroyo di e Reino Prusia i e invashonnan di Napoleon tur a redusi e mando di e Emperor den nort di Alemania. pero den Sur i den e area nan no Germano di e Emperio, e Emperor i e Katolisismo a mantene nan kontròl. Durante di siglo 17 i 18, Oustria a mantene su puesto komo un di e paísnan mas poderoso den Oropa anto komo kontesta riba e koronashon di Napoleon komo Emperor di Fransia, e Imperio Oustriano a keda proklamá ofisialmente na aña 1804. Despues di e derota di Napoleon, Prusia a bira Oustria su kompetitor mayó pa e mando di Alemania. Oustria su derota na man di Prusia den e Bataya di Königgrätz, durante di e Guera Austro-Prusiano di 1886, a habri kaminda pa Prusia afirma dominio riba sobrá di Alemania. Na aña 1867, e imperio a reforma, kreando Oustria-Hongaria. Despues di e derota di Fransia na 1870 den e Guera Franco-Prusiano, Oustria a keda afo for di ekskluí for di e dormashon di e Imperio Germano nobo, aunke ku den e dekadanan ku a sigui den su politika i den su politika eksterior, ela kana huntu ku esun di e Emperio bou di kontrol Prusiano. Durante di e Krisis di Juli 1914 despues di e asesinato di Franz Ferdinand di Oustria, Alemania a guia Oustria den emiti e ultimatum pa Serbia kual a kulmina den e Promé Guera Mundial.
Despues di e kaida di e Imperio Habsburg (Austro-Hongaria) na aña 1918 na fin di e Promé Guera Mundial, Oustria a adopta i uza e nòmber di e Republika Germano-Oustriano (Deutschösterreich, despues Österreich) den un atempto pa forma union ku Alemania, pero esaki tabata prohibi dor di e Tratado di Saint-Germain-en-Laye (1919). E Promé Republika Oustriano a keda establesé na 1919. Despues di e Anschluss na 1938, Oustria a keda okupá i aneksá pa Nazi Alemania. Esaki a dura te na fin di e Segundo Guera Mundial na 1945, despues di kua Alemania a keda okupa pa e Alliadonan i Oustria su konstitushon demokratiko di anterior a keda re-establesé. Na 1955, den e Tratado di Estado Oustriado a re-establesé Oustria komo un estado soberano, poniendo un fin na e okupashon. Den e mesun aña, e Parlamento Oustriano a krea e Deklarashon di Neutralidat, kual a deklara ku e Segundo Republika Oustriano lo bira neutral permanente.
Awendia, Oustria ta un demokrasia representativo parlamentario ku ta konsistí di nuebe stat federal. E kapital i e suidat di mas grandi, ku un populashon di mas ku 1.7 mion, ta Vienna. Oustria ta un di e paísnan mas riku na mundu, ku un ku un PIB per kapita di $52.216 (2014). E país a desaroyá un nivel di bida haltu i den 2014 a ser klasifika na di 21 lugá pa su Human Development Index. Oustria ta un miembro di Nashonan Uni for di 1995, a bira miembro di Union Oropeano na 1995 i ta fundadó di OECD. Tambe Oustria a firma e Akuerdo di Schengen na 1995 i a adopta e moneda Oropeano, Euro, na 1999.


text:
Joran van der Sloot condena na 28 aña di prison
*e Hulandes a indica cu e ta keda cu e derecho di apela
ORANJETAD(AAN)– Diabierna Joran van der Sloot a wordo condena na 28 aña di prison, pa asesinato di Stephany Flores. Ta te den zomer di 2038 e lo por Sali di prison, despues di cual e lo wordo deporta. Banda di esaki Joran tin cu paga famia di Stephany 58.000 Euro.
Fiscal a exigi un castigo di 30 aña.
Di biaha despues di e sentencia, Joran a indica cu e ta keda cu e derecho di apela sentencia di huez.
Remarcable tabata e cantidad di tempo cu a dura pa lesa e sentencia.
Esaki a dura mas di 1 ora y mey, mientras cu un traductor tabata traduci esaki pa e Hulandes.
Joran tabata mustra tenso, mientras cu mas y mas e tabata soda.
Na dado momento el a haya permiso pa scucha e resto di e sentencia sinta.
Sinembargo na momento cu e huez a lesa e veredicto, Joran tabata mustra trankil.
‘Joran a strangula e victima di 21 aña riba 30 di Mei 2010 den su camber di hotel’.
‘Van der Sloot a declara anteriormente cu el a rabia ora cu Stephany tabata wak articulonan tocante di Natalee Holloway riba su laptop’.
Segun e huez, Joran a actua sin motibo y por a papia di un asesinato bastante cruel.
‘Joran a actua na un manera calcula y no a mustra respet pa bida di Flores’.
Asina e veredicto a bisa.
Huez a remarca si cu el a tene na cuenta cu Joran a admiti cu el a asesina e mucha muher.
Apesar di esaki, e Hulandes a haya solamente un descuento hopi chikito riba e cantidad di tempo cu e tin cu sinta den prison, mirando cu e no a admiti e asesinato for di un principio.
Despues cu Joran Sali, tin un otro caso pendiente contra dje na Merca, esta extorsion di mama di Natalee.
E lo a pidi e mama 250.000 dollar, pa bise unda e curpa di Natalee lo tabata.


text:
FORMA a partisipá en grande na aktividat di BONDOET 2015
Riba djabièrnè i djasabra siman pasá Fundashon FORMA a partisipá pa di kuater aña konsekutivo na e aktividat di boluntario BONDOET. E aña akí FORMA su enfoke prinsipal tabata nos grandinan. Studiantenan i trahadónan di FORMA a entretené nos grandinan i tambe a hasi trabou di mantenshon na... LESA MAS
Riba djabièrnè i djasabra siman pasá Fundashon FORMA a partisipá pa di kuater aña konsekutivo na e aktividat di boluntario BONDOET. E aña akí FORMA su enfoke prinsipal tabata nos grandinan. Studiantenan i trahadónan di FORMA a entretené nos grandinan i tambe a hasi trabou di mantenshon na... LESA MAS
Rotary ta hasi donashon na departamento di Alfabetisashon di FORMA
Siman pasá Rotary Club Bonaire a sorpresá Fundashon FORMA ku un chèk na balor di 6800 dòler komo muestra di apresio i sosten pa e trabounan ku FORMA ta hasi riba tereno di Alfabetisashon na Boneiru. E aña akí Rotary Club Bonaire a kuminsá ku un proyekto den kua nan ta sostené tur... LESA MAS
Siman pasá Rotary Club Bonaire a sorpresá Fundashon FORMA ku un chèk na balor di 6800 dòler komo muestra di apresio i sosten pa e trabounan ku FORMA ta hasi riba tereno di Alfabetisashon na Boneiru. E aña akí Rotary Club Bonaire a kuminsá ku un proyekto den kua nan ta sostené tur... LESA MAS
Alfa Award pa Büró Reibeweis Boneiru
For di aña 2012 FORMA a introdusí e premio yamá “Alfa Award”. Ku e nominashon prestigioso aki FORMA ta pone un persona, organisashon òf kompania ku a hasi su esfuerso pa kombatí analfabetismo i/òf ku ta hasi esfuerso pa stimulá e partisipashon i emansipashon di e analfabeta funshonal na... LESA MAS
For di aña 2012 FORMA a introdusí e premio yamá “Alfa Award”. Ku e nominashon prestigioso aki FORMA ta pone un persona, organisashon òf kompania ku a hasi su esfuerso pa kombatí analfabetismo i/òf ku ta hasi esfuerso pa stimulá e partisipashon i emansipashon di e analfabeta funshonal na... LESA MAS
Ady Figaroa ta regalá obra di arte na FORMA
Komo muestra di apresio i pa enkurashá studiantenan, dosentenan i sobra trahadó di FORMA pa e bunita trabou ku nan ta realisando, e konosido artista Boneriano Sr. Ady Figaroa a hasi entrega di un bunita obra di arte na gerensia di FORMA. Den luna di mart 2014 FORMA a partisipá ku su... LESA MAS
Komo muestra di apresio i pa enkurashá studiantenan, dosentenan i sobra trahadó di FORMA pa e bunita trabou ku nan ta realisando, e konosido artista Boneriano Sr. Ady Figaroa a hasi entrega di un bunita obra di arte na gerensia di FORMA. Den luna di mart 2014 FORMA a partisipá ku su... LESA MAS
Fundraising di Fundashon Forma na wega di Reino 2014!
Djabièrnè dia 25 di aprel 2014 e organisashon “Nos Pais” na Kòrsou a organisá e weganan di Reino na tur e islanan anterior di Antia Hulandes. Na Bonaire Forma i Bonaire Youth Outreach huntu ku e studiantenan di mbo “sport en bewegen” a organisá un dia di deporte pa e muchanan di skol... LESA MAS
Djabièrnè dia 25 di aprel 2014 e organisashon “Nos Pais” na Kòrsou a organisá e weganan di Reino na tur e islanan anterior di Antia Hulandes. Na Bonaire Forma i Bonaire Youth Outreach huntu ku e studiantenan di mbo “sport en bewegen” a organisá un dia di deporte pa e muchanan di skol... LESA MAS
Vakatura
- Medewerker Administratie (20 uur)
- Onderwijsassistent (40 uur)
- Docent Rekenen (40 uur/ 1 FTE)
- Educatief Vormingswerker (40 uur)


text:
ORANJESTAD(AAN): E boto La Rumbera cu a sali for di Aruba ta perdi y te ainda no por topa cune. El a sali diahuebs atardi for di Aruba cu diez persona abordo. Pa mas of menos 5 or diahuebs atardi el a sali direccion Venezuela.
Na caminda den careda di 10 or di anochi el a bati alarma cu e tin problema cu su motornan. Despues no a tende mas di dje.
Kustwacht y tambe un otro boto local Hurricane a sali pa mira si por bay yuda. Mientras tanto e contacto a wordo perdi.
ORANJESTAD(AAN): Douaneronan na Barcadera a bay den un protesta mainta diabierna. Nan ta hopi fada di e situacion cu nan ta trahando aden e momento aki. A blokia entrada di waf na Barcadera. Tin hopi trabou andando riba waf y esey nan ta compronde.
Pero nan ta sinti cu tin free for all tambe pa falta di Douane y falta di control na porta. Depende ken ta exigi cantidad di cos pa drenta pero e tripulantenan di barco ta drenta y sali manera nan ta doño di waf.
ORANJESTAD(AAN):E Lekkerheid di un sospechoso busca pa husticia a caba marduga na Lekker. Ta trata di e sospechoso fam B. cu ta wordo busca pa husticia relaciona cu ladronicia.
Ta casonan di ladronicia riba casnan di hende. Autoridad a tende cu e tabata den Lekker y eynan nan a bai detene. Ora cu e detencion a tuma lugar a pidi mesora pa e auto special pa transporta e sospechoso pa warda.
Presidente di FTA:
ORANJESTAD (AAN) – Durante un conferencia di prensa e sindicato FTA a splica por medio di su president, Hubert Dirksz, a splica cu no solamente nan ta atende cu asuntonan cu ta regarda cu derechonn din an miembronan pero tambe hechonan cu ta tuma luga den comunidad y cu ta afecta su miembronan.
Principalmente si esaki tin di haber cu e calidad di bida di e trahado y su famia. Pues tur situacion den comunidad cu por tin efecto of impacto riba e calidad di nan bida. FTA semper ta duna balor y respet na statutonan, na e directiva y Congreso, den cual tin decisionnan importante ta wordo tuma. Dirksz a splica cu loke cu nan ta haci, no ta nan opinion so, pero e mester ta actua cu postura tuma den Congreso, e plannan di e sindicato y nan principionan.
ORANJESTAD(AAN): Pa e luna di december tin un decision importante cu a wordo tuma den conseho di minister diabierna. Despues cu grupo di comerciante a trece nan deseo pa prome minister, e prome mandatario Mike Eman na su turno a acerca tambe su colega Otmar Oduber.
Durante e combersacionnan aki a presenta algun deseo di comerciantenan. Asina hunto a dicidi cu lo tin tur weekend di free parking den luna di december. E fechanan ta conoci caba.
Hubert Dirksz di FTA
ORANJESTAD (AAN) – Durante e conferencia di prensa cu a wordo duna door di FTA relaciona cu nan Congreso cu ta tumando luga, a puntra e Presidente di FTA riba e ultimo desaroyo rond di refineria di Valero. Segun Hubert Dirksz, e informacionnan cu nan a ricibi via-via ta mustra cu ainda e interesado ta haciendo su investigacion.
Nan por a compronde cu IOWUA, sindicato, tin contacto directo cu e base principal di Valero na Houston cu ta mantene nan na altura di tur desaroyo. “Nos no kier mete den e parti di IOWUA, pero si nos kier menciona cu ora Nelson English tabata na Aruba el a bisa cu pa habri un refineria ta un cero di piedra hopi skerpi mester subi. Pues ta casi imposibel pa habri, no pa e estado di e refineria pero e cantidad di placa cu mester hinca den dje.”
Minister Mike de Meza:
ORANJESTAD(AAN): Minister Mike de Meza tabata den exterior. E tabata na Houston, caminda cu el a reuni cu ehecutivonan di Citgo. Tin di compronde cu Citgo a duna un señal positivo pa sigui cana.
E mandatario a splica cu si wak bon den e Memorandum of Understanding cu a wordo firma na September, tin tres momento crucial den esaki. Fin di november, 31 di december y 31 di Maart.
Den e MOU ta skirbi cu no mas tarda cu 30 di november, Citgo tin cu duna gobierno notificacion, cu si a base di nan evaluacion tecnico y economico y Due Diligence ta sigui si of no pa e siguiente facil.
Un a insulta Hues y e otro a dal man duro contra porta di sala di Corte
ORANJESTAD (AAN): Diabierna mainta e hombernan G.M. y U.G. di Curacao biba na Aruba, a presenta dilanti Hues pa scucha nan castigo. Ambos tabata cu man y pia geboei. E biaha aki si G.M. a presenta y por a nota cu e tabata hopi agresivo.
Hues a bisa cu G.M. no a presenta 6 November 2015 ora a trata e caso. Hues a splica cu e casonan nobo contra G.M. lo atende nan separa aunke e sentencia lo ta tur e casonan hunto. Esaki pasobra asina G.M. lo tin chens di por protesta contra e caso a worde trata sin cu e tabata presente.
ORANJESTAD(AAN): Tin un situacion cu aparentemente tin barconan cu a Sali y ta bin staciona pazuid di nos isla den nos awanan. Nan ta sinti cu cos ta pasando na Venezuela, cu ta pone cu nan ta bin staciona nan mes cerca di costa di Venezuela, pero den nos awanan.
Carlyle de Coteau, director di Directie Scheepvaart, a comenta cu e tambe a tuma nota di un articulo cu a Sali den medionan di prensa internacional, cu ta indicando cu PDVSA tin problema di pago.
Divisanan internacional, dus Dollar, no ta yega y e barconan ey y e doñonan di e barconan ey cu ta entrega cargo di Venezuela, ta prefera di haya pago delanta y no duna credito.
Minister Presidente Mike Eman:
ORANJESTAD(AAN): Accijns riba gasolin ta un tema cu ta hopi papia den comunidad como tambe cerca varios asociacion, entre nan esun di seguro. Riba esaki, a papia cu prome minister di nos pais, Mike Eman, kende a splica cu e parti di nummerplaat ta bira un sticker pa otro aña, caminda cu e suma ta keda mesun cos.
E parti di cambi’e pa accijns di gasolin tabata parti di un side product di e conseho di e comision cu a traha riba reforma fiscal, pero tambe ora cu a haci e calculacionnan, por haya un persona di no hopi recurso, pero cu ta core hopi, un partido di corant por ehempel, ta bay hay’e ta paga desproporcionalmente mas pa locual e ta contribui pa e careteranan di Aruba, cu si e paga simplemente pa su nummerplaat, por ta cu un hende cu mucho mas recurso, ta core tiki, ta paga mucho menos di contribucion.
Jurgen Benschop:
ORANJESTAD(AAN): Por a mira cu Aeropuerto a saca un publicacion cu tin di haber cu un proyecto di e parti di Vliegveld bieu. Segun Jurgen Benschop, COO di AAA NV, e terminal cu yama Dakota, a worde construi den añanan 40.
E ta bieu y den mal estado y como aeropuerto, nan no ta haya cu e ta un monumento oficial di Aruba, pero e tin e derecho di ta worde considera como monumento. Lo ta jammer cu si e worde basha abao of si e cay den otro.
Clientenan cu tin cuenta atrasa so ta bai ricibi un carta
ORANJESTAD – WEB ta aclarea locual a comunica Diahuebs 26 di november. WEB no ta bay corta awa di tanto cliente, ni tampoco ta bay manda carta pa e cantidad di cliente cu a menciona den e comunicado.
WEB si a nota cu den e ultimo lunanan e cantidad di cuenta habri of atrasa a aumenta cu 30% y kier avisa clientenan cu den e periodo benidero lo ricibi un carta pa recorda pa paga cuenta.
Unicamente clientenan cu tin debe habri na WEB pa varios luna ta ricibi un carta di advertencia. Ta hustamente pa no cera awa sin mas clientenan cu cuenta atrasa ta haya un ultimo recordatorio via un carta mara na nan meter.
ORANJESTAD(AAN): Diferente raportage den e simannan cu a transcuri a causa poco consternacion den comunidad, particularmente na momento cu e cuminsa pone e cambionan di leynan fiscal den un luz politico.
Prome Minister Mike Eman a splica cu berdad ta cu tin un iniciativa cu Minister Bermudez di Finansa a bin cun’e unda cu e ta tumando leynan fiscal bieu y ta pone nan banda di modelonan nobo cu lo por introduci na Aruba cu ta cuadra mas cu e desaroyo social economico cu Aruba kier pa futuro. Esaki no kier men cu asina “no mas” lo bay introduci leynan fiscal nobo of renoba.
Cantidad di Venezolano:
ORANJESTAD (AAN) – “Black Friday” ta un tradicion na Merca cu ta wordo teni un dia despues di e “Thanksgiving Day” y el a wordo adopta pa varios otro pais, incluyendo Aruba.
Ayera mainta, e tiendanan di ciudad unda a cuminza cu ofertanan di “Black Friday” cu por cierto ta keda henter Diasabra tambe, tabata tin rijnan largo dilanti nan porta, specialmente e tiendanan di cosmetico y tiendanan cu ta bende aparatonan electronico.
Hubert Dirksz:
ORANJESTAD (AAN) – Ayera y awe tin e Congreso di FTA durante cual temanan importante cu ta regarda e trahadonan a wordo discuti, pero tambe a atende asunto manera relato financiero.
Den un momento cu prensa, e Presidente di FTA Hubert Dirksz, a splica cu esaki tabata e ultimo congreso extrordinario di e aña’ki.
FTA a atende den su congreso entre otro un relato financiero, cu copia a wordo entrega na tur shopsteward, aunke cu esaki no ta wordo exigi den Statuto, pero ta hacie pa transparencia.


text:
Bo tin pordon? Kon mi por risibí pordon di Dios?
Pregunta: Bo tin pordon? Kon mi por risibí pordon di Dios?
Kontesta: Echonan 13:38 ta deklará: “P’esei anto, rumannan, boso mester sa ku pa medio di djE pordon di piká ta proklamá na boso”.
Kiko ta pordon i dikon mi tin mester di dje?
E palabra “pordona” ta nifiká lubida tur errornan di pasado i kuminsá dinobo, i pordon, pa kanselá un debe. Ora nos hasi algu malu kontra un hende, nos ta buska nan pordon pa asina e relashón por wordu restourá. Pordon no ta wordu duná paso un hende ta meresé di wordu pordona. Niun hende no ta meresé di wordu pordona. Pordon ta un akto di amor, mizerikórdia i grasia. Pordon ta un desishon pa no tin nada mas kontra e otro persona, apesar di loke nan a hasi kubo.
Beibel ta bisa nos ku nos tur tin e nesesidat di haña pordon di Dios. Nos tur a kometé piká. Predikador 7:20 ta proklamá, “Riba mundu no tin niun hende hustu ku ta hasi bon sin peka nunka.” 1 Huan 1:8 ta bisa, “Si nos ta bisa ku nos no tin piká, ta nos mes nos ta gaña i nos no tin e bérdat den nos.” Tur piká ta en bèrdat un akto di rebeldia kontra Dios (Salmonan 51:4). Komo resultado, nos mester desesperadamente di Dios su pordon. Si nos pikánan no wordu pordoná, nos lo pasa eternidat sufriendo e konsekuenshanan di nos pikánan (Mateo 25:46; Huan 3:36).
Pordon – Kon mi ta hanj’é?
Danki Dios, Dios ta amoroso, mizerikòrdioso – ansioso pa pordona nos di nos pikánan! 2 Pedro 3:9 ta bisa nos, “Ta pasenshi E tin ku boso. Señor no ke pa niun hende bai pèrdí. E ke pa tur hende kombertí i sigui su boluntat”.
E úniko kastigu hustu pa nos pikánan ta morto. E promé mitar di Romanonan 6:23 ta deklará, “Pasobra e pago di piká ta morto...” Morto eterno ta loke nos ta meresé pa nos pikánan. Dios, den Su plan perfekto, a bira un ser humano – Hesu-Kristu (Huan 1:1,14). Hesus a muri na krus, tumando e kastigu ku nos ta meresé – morto. 2 Korintionan 5:21 ta siña nos, “Kristu tabata sin piká, pero Dios a pone nos pikánan riba djE pa asina Dios por aseptá nos komo hustu.” Hesus a muri na krus, tumando e kastigu ku nos ta meresé! Komo Dios, Hesus su morto a perkurá pa pordon di piká pa henter mundu. 1 Huan 2:2 ta proklamá, “Hesus mes a bira e sakrifisio pa pordon di nos pikánan, no solamente pa esnan di nos, ma pa piká di tur hende.” Hesus a lanta for di morto, proklamándo Su viktoria riba piká i morto (1 Korintionan 15:1-28). Gloria na Dios, pa medio di morto i resurekshon di Hesu-Kristu, e otro mitar di Romanonan 6:23 ta bèrdat, “...pero e regalo ku Dios ta duna ta bida eterna, ku nos por haña den nos Señor Kristu-Hesus.”
Bo ke pa bo pikánan wordu pordona? Bo tin un sentimentu di kulpabilidat ku ta keda ferfelabu i ku ta mane kos ku e no ke bai? Pordon di bo pikánan ta disponibel si bo pone bo fe den Hesu-Kristu komo bo Salbador. Efesionan 1:7 ta bisa, “ Nos ta librá, pasobra Kristu a drama su sanger pa nos, i E ta pordoná nos aktonan di desobediensia, danki na su grasia inmenso.” Hesus a paga nos debenan pa nos, pa asina nos por wordu pordoná. Úniko kos ku bo tinku hasi ta pidi Dios pordonabu pa medio di Hesus, keriendo ku Hesus a muri pa paga bo pordon – i lo E pordonabu! Huan 3:16-17 tin un mensahe maravioso, “Pasobra Dios a stima mundu asina tantu ku El a duna su úniko Yu, pa tur esnan ku pone konfiansa den djE no bai pèrdí, ma haña bida eterno. Dios no a manda su Yu den mundu pa kondená mundu, ma pa salba mundu pa medio di djE.”
Pordon – asina fásil e ta bèrdat?
Si, asina fásil e ta! Bo no por gana pordon di Dios. Bo no por paga pa bo pordon di Dios. Solamente bo por risibí’é, pa medio di fe, dor di grasia i mizerikórdia di Dios. Si bo ke aseptá Hesu-Kristu komo bo Salbador i risibí pordon di Dios, ataki un orashon ku bo por resa. Bisando e orashon aki or kualke otro orashon lo no salbabu. Solamente konfiándo ku Hesu-Kristu ta trese pordon di piká. E orashon aki ta simplemente un manera pa bo ekspresa na Dios bo fe den djE i yam’É danki paso El a perkurá pa bo pordon. “Señor, mi sa ku mi a peka kontra bo i ku mi ta meresé kastigu. Pero Hesu-Kristu a tuma e kastigu ku mi ta meresé pa asina pa medio di fe den djE mi por wordu pordoná. I ta pone mi konfiansa den Bo pa salbashon. Danki pa Bo maravioso grasia i pordon! Amèn!”
Bo a tuma e desishon di aseptá Kristu dor di algu ku bo a lesa akiriba? Si ta asina, porfabor klék riba e boton akibounan “Mi a aseptá Kristu awe”.
Bai bèk na home page di Papiamentu
Bo tin pordon? Kon mi por risibí pordon di Dios?


text:
Kico ta e pensioen di huerfano (AWW)?
E Ley di Seguro di Viudo y Huerfano (Algemene Wezen- en Weduwen-verzekering of AWW) ta un seguro pa tur persona cual ta cubri e consecuencianan financiero di fayecimento di un mayor of tur dos mayor cualnan ta asegurado. Esaki ta nifica cu na momento cu un persona bira un huerfano e ta eligibel pa ricibi un pensioen na acuerdo cu e ley di AWW.
Cuanto e pensioen di huerfano ta?
- E huerfano te cu 9 aña Afl. 350,- pa luna si un mayor a fayece.
- E huerfano te cu 9 aña Afl. 377,- pa luna si ambos mayor a fayece.
- E huerfano di 10 te cu 14 aña Afl. 377,- pa luna si un mayor a fayece.
- E huerfano di 10 te cu 14 aña Afl. 413,- pa luna si ambos mayor a fayece.
- E huerfano di 15 te cu 24 aña Afl. 413,- pa luna si un mayor a fayece.
- E huerfano di 15 te cu 24 aña Afl. 476,- pa luna si ambos mayor a fayece.
E sumanan aki ta conta pa aña 2014 y por wordo cambia pa ley.
Pa ken e seguro di huerfano ta?
E seguro di huerfano ta pa:
- Tur huerfano te cu e edad di 14 aña.
- Tur huerfano entre 15 y 25 aña cu ta atende school. SVb mester ricibi un declaracion di school cada aña di e huerfano entre 15 y 25 aña.
- Tur huerfano cu ta parcialmente incapacita of tin un handicap.
Con e huerfano por aplica pa ricibi pensioen di huerfano?
Pa haci e aplicacion e mayor sobreviviente, e voogd of e huerfano mester presenta na SVb cu e siguiente documentonan:
- Un paspoort, rijbewijs of cedula valido di e huerfano y di e defunto mayor(nan). Preferiblemente presenta cu e cedula pa SVb por tuma nota di e number di identificacion. Esaki ta acelera e proceso di control na censo.
- E acto(nan) di fayecimento.
- Un pasfoto recien di e huerfano.
- Un documento oficial cu e number di cuenta na banco. E huerfano cu ta menor di edad mester presenta cu e documento di banco di su mayor sobreviviente of di su voogd.
- Den caso cu e mayornan tabata casa, mester presenta cu e buki di casamento. Si nan a casa afo, mester presenta cu e certificado di casamento cu tin e stempel di censo.
- Si e mayornan no a casa, mester presenta cu e erkenningsakte y geboorteakte.
- Si e mayor(nan) a fayece afo di Aruba, tambe mester presenta cu e paspoort di e mayor(nan). Tambe si e mayor(nan) a bay afo pa ricibi tratamento medico, SVb mester di e carta di AZV.
Rekisito adicional pa esnan cu ta biba afo
Si e huerfano no ta biba na Aruba of Hulanda, e ta obliga pa duna SVb un attestatie de vita (prueba por escrito cu e persona indica ta na bida) na momento di aplicacion.
Despues cu e aplicacion a keda aproba e persona cu ta biba afo mester percura pa SVb ricibi un attestatie de vita cada 3 pa 6 luna. SVb no ta acepta copia di e attestatie di vita. Aseguradonan cu ta biba afo por entrega e attestatie de vita na:
- Den cierto caso na SVb di ex-Antias Hulandes.
- Den cierto caso na un embahada Hulandes.
E attestatie de vita ta obtenibel na oficina di gobierno of cerca un abogado of notario. Si e pensionado ta na Aruba temporalmente e por pasa na SVb tambe cu su paspoort, rijbewijs of cedula valido.
Cambio personal
Den caso di cambio den e situacion personal di e huerfano ta obliga pa notifica SVb di esaki dentro di 2 siman por escrito. Esaki entre otro den caso di:
- Cambio den dato personal (adres, number di telefon, cuenta di banco).
- Den caso cu e huerfano bay biba afo di Aruba of reestablece na Aruba.
- Den caso cu e huerfano stop di atende school.
Den caso cu tin cambio den e situacion personal, esaki por tin consecuencia pa e suma di pensioen. E huerfano, of su mayor of voogd tin e obligacion pa tene SVb na altura di cualkier cambio di su situacion personal. Den caso cu SVb paga pensioen inhustamente, SVb tin derecho di reclama bek e beneficionan aki.
Terminacion di pensioen
E pensioen di huerfano ta wordo termina bao e siguiente circumstancianan:
- Na momento cu e huerfano yega e edad di 25 aña.
- Na momento cu huerfano no ta atende school mas desde su di 15 aña. SVb mester ricibi un schoolverklaring di e huerfano desde su edad di 15 aña pa e por sigui ricibi e pensioen di huerfano.
Mas informacion
Pa mas informacion por acudi na Departamento di Pensioen di SVb situa na Vondellaan 21, of na SVb San Nicolas situa na Bernardstraat 67C. Orarionan ta mainta di 8:00 am pa 12:00 pm y di 1:00 pm te cu 3:00 pm. Diaranson merdia Departamento di Pensioen ta cera pa publico.
Tambe por tuma contacto na telefon 527 27 60, mediante email na info@svbaruba.org of mediante e formulario aki.